Knesko udruženje bi da organizuje Festival svetlosti na Kalemegdanu\nKategorija: Vesti Objavljeno 28 oktobar 2016\nKako je saopšteno iz Službe za informisanje Beoinfo, Mančang je na sastanku sa gradonačelnikom Beograda Sinišom Malim rekao da je to kinesko udruženje, koje čini više od 700 kompanija koje se bave osvetljenjem zainteresovano i za izgradnju fabrike u Industrijskom parku, koji će biti izgrađen sa paliluske strane mosta Zemun-Borča. Ambasador Kine je pokazao interesovanje i za projekat za izgradnju postrojenja za prečišćavanje otpadnih voda, kao i za projekat toplodalekovoda izmedju Termoelektrane "Nikola Tesla" i "Beogradskih elektrana".\nMali i Li su razgovarali i o putu Novi Beograd-Surčin, koji bi trebalo da se rekonstruiše 2018. godine, a gradonačelnik je naveo da je taj putni pravac jedan od prioriteta. U narednom periodu treba da bude potpisan ugovor o kreditu, nakon čega će grad da učestvuje u realizaciji, iako nije ugovorna strana.\nGradonačelnik Siniša Mali je kazao da je Beograd po prvi put u istoriji dobio kreditni rejting B1, koji je jednak rejtingu Srbije.Na sastanku je bilo reči i o održavanju manifestacije "Dani Pekinga u Beogradu" sledeće godine, kao i o "Danima Beograda" u Pekingu 2018.\nSledeća ⇨ Milorad Dodik od sutra u Kini\nPrethodna ⇦ Prihvaćena informacija o saradnji sa Kinom u oblasti zdravstva


Beta 10. jula 2018. 20:20\n„Godine koje sam proveo Realu i gradu Madridu su verovatno jedne od najboljih u mom životu. Osećam veliku zahvalnost prema klubu, navijačima i gradu, mogu samo da im zahvalim na ljubaznosti i podršci koje su mi ukazali. Verujem da je vreme da započnem novo poglavlje u životu i zbog toga sam tražio od kluba dozvolu da odem. Tako se osećam i tražim razumevanje od svakoga, a posebno od naših navijača“, rekao je Ronaldo.\n„Proveo sam devet sjajnih godina ovde, to je bilo devet jedinstvenih godina. To je bilo uzbudljivo i uspešno vreme, ali bilo je i teških godina pošto su zahtevi u Real Madridu izuzetno visoki. Ali, vrlo dobro znam da nikada neću zaboraviti koliko sam uživao u fudbalu na jedinstven način“, naveo je on.\n„Teren i svlačionicu delio sam sa sjajnim saigračima, osećao sam podršku neverovatnih navijača i zajedno smo osvojili tri uzastopne Lige šampiona, četiri u pet godina. Pored toga, na individualnom nivou, u Realu sam osvojio četiri Zlatne lopte i tri Zlatne kopačke. Real je osvojio moje srce i svima želim da zahvalim, predsedniku, direktorima kluba, saigračima, stručnom štabu, lekarima, fizioterapeutima i ostalima koji su neumorno vodili računa o svakom detalju“, dodao je on.\nRonaldo je rekao da će, iako odlazi iz kluba, prema dresu Reala, grbu i stadionu „Santjago Bernabeu“ zauvek osećati lojalnost, kao i da poštuje sve protivnike protiv kojih je igrao za devet godina u Španiji.


Građevinska sezona pri kraju - Užicka Republika Press\nGrađevinska sezona se bliži kraju, a prema rečima Nikole Maksimovića direktora JP Užice razvoj, dok vremenski uslovi budu dozvoljavali izvodiće se radovi na izgradnji putne infrastrukture u seoskim i gradskim mesnim zajednicama.\n„Trenutno se izvode radovi u tri mesne zajednice Drežnik, Krvavci i Zlakusa. Ukupna vrednost kompletnih radova u ove tri mesne zajednice iznosi oko 11 miliona dinara, od kojih je samo u izgradnju putne infrastrukture u Drežniku, za četiri putna pravca uloženo oko 3,5 miliona dinara“-naveo je Maksimović.\n„Radovi su pri kraju i u Mesnoj zajednici Krvavci gde su urađena četiri putna pravca vrednosti oko 4,5 miliona dinara, a u toku je i asfaltiranje putnog pravcaLivadak – Spasojevići u Mesnoj zajednici Zlakusa u dužini oko 300 m.\nNadamo se da ćemo uz zavisnosti od mogućnosti JKP „Niskogradnja“ završiti još par putnih pravaca do kraja sezone. Očekujemo asfaltiranje u Mesnoj zajednici Karan, a pokušaćemo da uradimo i par putnih pravaca u gradskim mesnim zajednicama.“\nPrema rečima Velimira Šunjevarića predsednika Mesne zajednice Zlakusa privodi se kraju kalendarska godina i planirani radovi.\n„Urađeno je 200 m asfalta u zaseoku Terzići i u planu je da se krajem godine uradi putni pravac u zaseoku Spasojevići, kao i radovi u zaseoku Vranjača. Za ovu godinu plan i program je ispunjen, ostao nam je samo putni pravac od Zečevića do Petra Šunjevarića koji će biti završen na proleće.“


Potpredsednik Vlade Republike Srbije i ministar unutrašnjih poslova dr Nebojša Stefanović izjavio je danas, povodom novog slučaja napada na policijske službenike, koji su uprkos tome uspeli da spreče pokušaj krađe u Boru, da će predložiti što hitnije izmene zakona kojim će se pooštriti kazne za napade na pripadnike MUP-a.\n„Svaki napad na policajce mora biti najoštrije sankcionisan i u tom smislu ćemo predložiti Ministarstvu pravde promene zakona koji će značiti oštrije kažnjavanje svih onih koji se drznu da tako nešto učine. Svaki napad na policajca treba da dobije najoštriji odgovor države, zato što je napad na policiju, napad na Srbiju“ rekao je ministar Stefanović.\nMinistar je rekao da želi da pruži punu podršku pripadnicima Ministarstva unutrašnjih poslova koji obavljaju možda najteži posao u Srbiji.\n„Njihove intervencije često prati velika opasnost i policajci rizikuju živote prilikom svakog izlaska na teren. Zato dajem punu podršku svim pripadnicima Ministarstva unutrašnjih poslova koji svakodnevno intervenišu, koji čuvaju javni red i mir i koji se svojim radom trude da Srbija bude maksimalno bezbedna“ istakao je ministar Stefanović.


NSinfo: Jedna od najružnijih utakmica u istoriji Voše lagano odlazi u istoriju? U klubu tema treninzi, pojačanja...\nJedna od najružnijih utakmica u istoriji Voše lagano odlazi u istoriju? U klubu tema treninzi, pojačanja...\nJedna od najružnijih utakmica u istoriji FK Vojvodina lagano odlazi u istoriju, ostavljajući, međutim, duboke ožiljke prouzrokovane s pet golova u svojoj mreži\nDa li su fudbaleri, i koliko, spremni da se brzo podignu na noge, videće se već u narednom periodu, ali je sasvim sigurno da će rukovodstvo kluba morati hitno da reaguje i potraži odgovarajuća osveženja za ekipu poljuljanog samopouzdanja, prenosi Dnevnik.\n„Prelazni rok bliži se kraju i ima dosta fudbalera koji su želeli da odu u inostranstvo, a sada, kada je sve izvesnije da im to neće uspeti, spremni su i voljni da rzgovaraju s nama“, rekao je predsednik kluba Dušan Mijić.\n“U toku naredna dva dana sve će biti mnogo jasnije, a očekujemo dolazak pojedinih igrača na konkretizovanje dogovora koje smo u načelu postigli. Ima tu veoma zanimljivih pojedinaca, fudbalera reprezentativnog kvaliteta i ukoliko potpišu ugovore s Vojvodinom moći ćemo da kažemo da imamo resektabilnu ekipu, sposobnu da ostane u vrhu srpskog fudbala.”\nNa pitanje da li među igračima za koje je Voša zainteresovana ima i stranaca, Mijić je rekao:\n„Ako su igrači iz zemalja iz našeg okruženja računaju u strance, odgovor je - da, ima ih.”\nŠef stručnog štaba Nenad Vanić takođe razmišlja o osveženjima.\n„Potrebne su nam novajlije, pojačanja u svim linijama ekipe. Klupsko rukovodstvo i ja tražimo najbolja rešenja koja bi odmah mogla da doprinesu kvalitetu igara i verujem da ćemo do kraja prelaznog roka uspeti da realizujemo neke od priželjkivanih transfera.”\nEkipa nastavlja sa treninzima i pripema se za sledeću utakmicu s Voždovcem u gostima.\n„Jedna grupa igrača treniraće u jutarnjim satima, dok će ostali odigrati trening-utakmicu poslepodne. Šta je bilo - bilo je, iz ove kože ne možemo i sada je na nama da pokušamo da zbijemo redove, pogledamo se u oči i nastavimo da treniramo što bolje“, kazao je Nenad Vanić.\nNema mira u Voši posle prozivki: Vuković najavio pres-konferenciju\nGledadoci ih nazivali lopovima i kriminalcima - Dušan Mijić: Objasnite mi kako se to krade iz praznog džepa?


Zlatna arhiva - Magija golobradog Ibrahimovića u dresu Malmea! - Sportske.net\nZlatna arhiva - Magija golobradog Ibrahimovića u dresu Malmea!\nZlatan je bio mađioničar još davnih dana, u dresu Malmea.\nStatistika je možda kao bikini, ali Čelsi je sigurno prvak?Dan kad je Bajern naučio Zvezdu kako pobeda ume da boli!Na današnji dan - Džerardov najvažniji gol u karijeriNajsmešnija tuča fudbalera svih vremena - Karlos Diogo i Luis FabijanoNa današnji dan - Dule utišao "Hajberi" volejom za udžbenike!\nSvi znamo kakav je majstor Zlatan Ibrahimović, to je pokazivao u dresovima Ajaksa, Intera, Juventusa, Barselone, Milana, Pari sen Žermena i sada Mančester junajteda, ali i kao tinejdžer u dresu Malmea.\nZlatan je dete Malmea, za prvi tim je igrao od 1991. do 2001. godine, odigrao je 47 mečeva i postigao 18 golova, da bi potom 2001. kao 20-godišnjak prihvatio poziv Ajaksa.\nU dresu Malmea, kao golobradi tinejdžer pokazivao je da će biti svetska klasa, a to pokazuje i ovaj potez.


Kako se navodi, američki protivnici primenjuju blokčejn kako bi izbegli sankcije i suprotstavili se finansijskoj moći SAD-a, prenosi RT.\nPrema FDD-u, sa povećanjem regulacije kriptovaluta širom sveta, u toku su napori za izgradnju novih sistema za transakcije koje su van konvencionalne bankarske infrastrukture.\nVlade u Rusiji, Kini, Iranu i Venecueli eksperimentišu sa tehnologijom koja podupire kripto tržište, navodi se u izveštaju. Oni daju prioritet tehnologiji blokčejn kao "ključnoj komponenti njihovih napora da se suprotstave finansijskoj moći SAD".\n"Rusija, Iran i Venecuela pokrenuli su eksperimente sa tehnologijom blokčejna koji njihovi lideri crtaju kao instrumente za ublažavanje finansijske moći SAD i povećanje otpornosti sankcija. Kina je takođe oprezna zbog finansijske moći SAD i sveprisutne pretnje sankcijama protiv kineskih zvaničnika", navodi se u studiji.\nNapori četiri nacije idu dalje od samo smanjenja uticaja sankcija, navodi se u izveštaju koji kaže da oni "nastoje da smanje moć jednostranih i multilateralnih sankcija razvojem alternativnih platnih sistema za globalnu trgovinu".\n"Tehnologija je stvorila potencijalni put ka alternativnim sistemima za prenos finansijske vrednosti izvan kontrole SAD. Oni zamišljaju svet u kojem im tehnologija kriptovalute pomaže da zasenjuju američku finansijsku moć, na mnogo gori na način nego na koji je dolar jednom pomračio britansku funtu.


Pogledajte snimak beba koje su oduševile region! Sa godinu dana uskaču u vodu, plivaju i rone (VIDEO) | Vesti | Porodica\nPogledajte snimak beba koje su oduševile region! Sa godinu dana uskaču u vodu, plivaju i rone (VIDEO) 0 Podeli PODELI TWEET POŠALJI E-MAIL\n19.09.2018. / 08:05\nOsim što je za za malu decu neverovatno zabavno, plivanje ima pozitivan efekat na pravilan rast i razvoj deteta. Pogledajte kako to rade ove tri bebe.\nMnogi smatraju da je rani početak plivanja važan za celokupan psihosocijalan razvoj deteta. Čak mnogi stručnjaci smatraju da je decu dobro učiti da plivaju kada su stara tek nekoliko meseci. To očigledno dobro zna i ova ruska porodica koja je snimljena u Baru na plaži Kadice u Crnoj Gori.\nBeba Plivanje za bebe Plivanje Zanimljivosti Crna Gora More


VAŽNA STVAR: Radnički i Partizan 'odlučuju' od kog kola evropskih kvalifikacija će startovati! - Domaći fudbal, Fudbal, Evrokupovi, Top News\nHotSport»Domaći fudbal, Fudbal, Evrokupovi, Top News»VAŽNA STVAR: Radnički i Partizan ‘odlučuju’ od kog kola evropskih kvalifikacija će startovati!\nVAŽNA STVAR: Radnički i Partizan ‘odlučuju’ od kog kola evropskih kvalifikacija će startovati!\nStefan Smuđa| 2019-05-13T10:04:24+02:00\t13. maja 2019. 10:10|0 komentara|HotSport\nRadnički i Partizan će u direktnom duelu rešiti to pitanje, mada će Partizan u ovoj situaciji imati znatno teži zadatak pred sobom.\nNavikli smo prethodnih godina da srpski klubovi u kvalifikacije za Ligu Evrope ulaze iz prvog kola, ali će ove sezone osvajač Kupa Srbije početi od druge runde, budući da je Srbija na 25. mestu po koeficijentu na UEFA rang listi.\nZa sada je gotovo izvesno da će u kvalifikacije za Ligu Evrope ići Radnički, Partizan i Čukarički (budući da je Mladost iz Lučana već prežaljena u polufinalu protiv Crvene zvezde zbog poraza od 4:1 u prvom meču), a ‘meraklije’ i ‘parni valjak’ će imati priliku da osvajanjem pehara u Kupu evropske kvalifikacije počnu od drugog kola.\nČak bi Radničkom bilo dovoljno i samo da uđe u finale, jer bi i u slučaju poraza u finalu preuzeo poziciju pobednika Kupa, kao drugoplasirani u Superligi Srbije.\nPartizan ne bi imao tu privilegiju i morao bi da osvoji ovo takmičenje, čiji je trostruki uzastopni pobednik. Ima prednost iz prve utakmice od 1:0, a revanš na ‘Čairu’ igra se u sredu od 20 časova.\nUkoliko se desi čudo i Mladost eliminiše Crvenu zvezdu, a potom i osvoji Kup, išla bi u Evropu od drugog kola, a Radnički i Partizan ili Čukarički od prve runde.\nTAGOVI: Partizan, Radnički Niš, Kup Srbije, Kvalifikacije za Ligu Evrope


MISSION: OXYGEN u gostima u Skoplju – MISSION: OXYGEN\nDrugi regionalni dijalog „Ekonomija oporezivanja duvanskih proizvoda u Jugoistočnoj Evropi“ održan je u Skoplju, 12 i 13. decembra u Hotelu “Holiday Inn”, u organizaciji Instituta ekonomskih nauka.\nCilj konferencije bilo je predstavljanje rezultata istraživanja i prezentacija dokumenata javnih politika u oblasti oporezivanja duvanskih proizvoda u pojedinim zemljama Zapadnog Balkana. Učesnici konferencije su bili predstavnici nacionalnih istraživačkih timova iz Albanije, Bosne i Hercegovine, Kosova, Crne Gore, Severne Makedonije i Srbije, kao i kreatori javnih politika iz regiona, predstavnici međunarodnih organizacija i civilnih društava.\nUčesnici regionalnog okupljanja, Izvor: IEN\nProgram MISSION: OXYGEN bio je deo okruglog stola: ”Šta smo do sada naučili iz ekonomskih istraživanja i kako možemo podržati politiku oporezivanja u zemljama Jugoistočne Evrope?”.\nU formi aktivne diskusije predstvanika različitih relevantnih insitucija, istaknuta je presudna važnost zajedničkog pristupa u radu na povećanju poreza na duvanske proizvode u zemljama jugoistočne Evrope. Specifične aktivnosti, kao što su istraživanje i kontinuirano zastupanje primene zakona o oporezivanju, ključne su za efikasniji rad donosioca odluka u daljem dizajniranju i primeni strategija o kontroli duvanskih proizvoda.\nU okviru panela govorilo se o pozitivnim efektima povećavanja poreza na duvanske proizvode, kao i njihovom celokupnom značaju za državu i domaćinstva. Istaknuti su i značajni nalazi o poboljšanjima po pitanju opšteg zdravlja i produktivnosti koje bi ekonomske regulative mogle da povećaju. Posebno je naglašen i značaj političke ekonomije u kontroli duvana, a predstavljeni su i dosadašnji izazovi u implementaciji poreskih praksi.\nOstale teme samog događaja bile su i responzivnost ljudi na cene duvanskih proizvoda kao i progresivnost sistem oporezivanja u zemljama jugoistočne Evrope. Razgovaralo se i o tome kako nam dosadašnja znanja mogu pomoći da unapredimo politike oporezivanja duvanskih proizvoda.\nGlobalni zaključak okruglog stola je u isticanju neophodnosti kontinuiranog i zastupanja istraživačkog pristupa i promocije rezultata istraživanja, kao i njihovog benefita za državu i domaćinstva. Zajednički pristup u stvaranju akcionog plana bila je jedna od najvažnijih tema, a integralni deo programa MISSION:OXYGEN je upravo kontinuiran rad sa stručnom zajednicom i donosiocima odluka. Predstavnici agencije Propulsion na okruglom stolu izneli su svoje dosadašnje iskustvo u radu na projektu: aktivnostima koje su sproveli sa decom koja su cijna grupa programa, kao i svoja iskustva sa prethodnih panela koji su okupljali predstavnike obrazovnih institucija, zdravstva i institucija dečje socijane politike i zaštite. Zato je ovaj vid rada sa stručnom zajednicom i njegovo povezivanje sa direktnim iskustvom rada u zajednici mladih posebno važan kako bi se kreirale bolje i obuhvatnije politike o kontroli duvana.


U Jevrejskoj opštini u nedelju 17. januara održano je predavanje o odnosima Srbije i SAD, na kojem je na pitanja učesnika odgovarala Šeri Denijels (Cherrie Daniels), politička savetnica u ambasadi SAD u Beogradu.\nPrisutne goste pozdravio je Robert Sabadoš, predsednik subotičke Jevrejske opštine i najavio gošću iz Američke ambasade koja je posetila naš grad kako bi razgovarala sa Subotičanima o političkim odnosima SAD i Srbije.\nJedno od glavnih pitanja za političku savetnicu američke ambasade bilo je kako njena država vidi put Srbije ka Evropskoj uniji, zatim nezaobilazna pitanja o (ne)priznavanju Kosova, odnosno stavu SAD po tom pitanju, kao uslov za pristup EU porodici, pričalo se i o problemima sa migracijama i velikom prilivu izbeglica sa Bliskog istoka.\nŠeri Denijels je odnose između SAD i Srbije ocenila kao dobre, istakavši da postoji dobra saradnja, pre svega u politici, ekonomiji, ali i vojno. Savetnica američke ambasade je takođe ocenila da su ti odnosi u uzlaznoj putanji, ali da postoji određeni broj pitanja koja su u fazi rešavanja i za koji očekuje da se nađe kompromis.\nPolitička savetnica američke ambasade najavila je da će u sklopu širenja dobre saradnje i unapređivanja odnosa u narednom periodu u Srbiji gostovati brojni senatori i kongresmeni iz SAD, a cilj je, kako kaže, razmena ideja, dobrih praksi i usklađivanje Srbije prema zapadnim standardima, po pitanju ljudskih prava, demokratije i ekonomskih tokova.\nAmerika po rečima Šeri Denijels u potpunosti podržava nastojanja Srbije da postane članica EU, ali ističe da dinamika priključivanja prevashodno zavisi do same Srbije, odnosno od brzine rešavanja određenih pitanja koji će sve više približavati Srbiju EU standardima.\nDosadašnji napredak u približavanju standardima Evropske unije politička analitičarka američke ambasade je ocenila kao vrlo dobar, pre svega na polju ljudskih prava, demokratije, ekonomije i vladavine prava.\nU seriji predavanja nedavno su gostovali i Majkl Devenport, šef Delegacije EU u Srbiji, kao i Jozef Levi, ambasador Izraela, a kako je rečeno u Jevrejskoj opštini predavanja sličnog tipa sa zanimljivim ljudima i o zanimljivim temama nastaviće se i ubuduće.


Sastanak sa predstavnicima Gradske uprave Bihać\n/ Izaberi grad / Bihać / Sastanak sa predstavnicima Gradske uprave Bihać\nBiscani.net26.12.2018. u 17:27\nDana 21.12.2018.godine, u kabinetu Policijskog komesara, održan je radni sastanak sa predstavnicima Gradske uprave Bihaća.\nIspred Uprave policije MUP USK-a, pored policijskog komesara generalnog inspektora policije Muje Koričić, sastanku su prisustvovali i Načelnik Prve PU samostalni inspektor Samir Alić i komandir PS Bihać viši inspektor Dedić Šemsudin, dok su ispred Gradske uprave prisustvovali gradonačelnik Šuhret Fazlić, sa svojim saradnicima, direktor JKP „ Komrad“ Šantić Vid i direktor JU Zavod za prostorno uređenje Toromanović Dino.\nTema današnjeg sastanka jeste rad zimskih službi za održavanje puteva na području grada Bihaća, te daljnje aktivosti i suradnja ovih institucija posebno u vrijeme snježnih padavina.\nPolicijski komesar istakao je da će Uprava policije poduzeti sve mjere i radnje iz svoje nadležnosti kako bi se saobraćaj mogao odvijati nesmetano i bez zastoja ali isto tako zahtjevao je prisutnih brže i kavalitetnije čišćenje samih saobraćajnica kako u naseljenim mjestima tako i van naselja.\nUprava policije očekuje da firme koje su angažirane na održavanju puteva obezbjede adekvatnu prohodnost cesta kako bi se izbjegli zastoji i poledica na kolovozu, te omogućilo normalno odvijanje saobraćaja.


Matične ćelije dobijene liposukcijom sala - www.025.rs\nwww.025.rs / ZDRAVLJE I LEPOTA / Matične ćelije dobijene liposukcijom sala\nSalo isisano liposukcijom sa bokova ili stomaka, moglo bi primenom nove tehnologije da postane nov izvor matičnih ćelija, poručuju američki stručnjaci sa Medicinskog fakulteta Univerziteta Stenford.\nOni su utvrdili da nedozrele masne ćelije odstranjene liposukcijom mogu lako da se transformišu u “indukovane pluripotentne matične ćelije”, ili IPS ćelije. Sa tim masnim ćelijama lakše se radi nego sa ćelijama kože koje su dosad obično korišćene za dobijanje IPS ćelija.\nĆelije IPS proizvode se pomoću gena koji ih vraćaju unazad – na nezreliju razvojnu fazu, u kojoj su podložne preoblikovanju. U tom stanju one mogu biti usmerene da postanu ćelije srca, koštanog tkiva, mozga ili bilo kog drugog organa.\n” Ćelije nedozrelog sala bliže su embrionskom statusu od ćelija kože, zbog čega ih je lakše reprogramirati”, naglašava vođa istraživanja Ning Suen.\nStručnjaci nastoje da stvore zalihe IPS ćelija kako bi ih koristili u istraživanjima, a jednog dana i za lečenje bolesti.\nOsim što omogućava stvaranje velikog broja IPS ćelija, salo dobijeno liposukcijom štedi i vreme u odnosu na fibroblaste, odnosno ćelije kože.\nMatične ćelije dobijene iz sala mogu odmah da se reprogramiraju, dok fibroblaste pre toga treba gajiti u laboratorijama tokom tri ili više nedelja.\nTags: liposukcija, matične ćelije


Izvršna direktorica Juventasa, Ivana Vujović kazala je da se LGBT osobe, u školskom okruženju, suočavaju sa problemima koji mogu preći u lične drame. „A slično je i u prodicama gdje uglavnom nijesu prihvaćeni“.\nOna je kazala da shvatajući te probleme Juventas, Ministarstvo prosvjete i Kvir Montenegro, već tri godine realizuju zajedničke aktivnosti kako bi obezbijedili uslove da mlade LGBT osobe u obrazovnom sistemu mogu da borave, edukuju se, odrastaju i sazrijevaju slobodno i bez negativnih posledica zbog njihove seksualne orjentacije ili rodnog identiteta.\nVujović je podsjetila da rezultati istraživanja iz 2013. godine pokazuju zabrinjavajuće negativne stavove učenika i učenica srednjih škola prema LGBT osobama, kao i prisutnost nasilja u nekim sredinama.\nU cilju rješavanja tog problema, prema njenim riječima, realizovane su aktivnosti, sprovedeno je istraživanje među pedagozima i psiholozima srednjih škola, urađeno nekoliko treninga sa stručnim službama u školama i izrađene smjernice za rad sa LGBT osobama.\n„Veoma je važno da svaki adolescent shvati da je jedanko vrijedan, da svi znaju da je školski sistem njihov oslonac, u školi ne smije biti nasilja i da znaju kako da se zaštite ukoliko do toga dođe“, smatra Vujović.\nKako je navela, svi adolescenti treba da imaju podršku u pogledu mentalnog zdravlja, da se u školi o seksualnosti govori otvoreno i na činjenicama zasnovano, stručne službe prepoznaju kao značajne za dobrobit adolescenata, roditelji mladih LGBT osoba oslobode ničim zasnovane krivice koju im nanosi društvo i nesmetano nastave da daju ljubav djeci.\nVujović je ukazala na preporuke koje su tokom projekta razvijene sa psiholozima i pedagozima. „To je da se osmisle i realizuju projekti usmjereni na prevenciju nasilja u školama, organizuju radionice, seminari i tribine za učenike i učenice na teme vezane za poštovanje ljudskih prava, nastave edukacije školskog osoblja o seksualnoj orjentaciji i izazovima LGBT osoba tokom odrastanja“.\n„Vjerujemo da će Ministarstvo prosvjete nastaviti sa aktivnostima usmjerenim na elimisanje homofobije i transfobije u školskom okrućenju i aktivne podrške zdravom odrastanju sve djece i adolescenata, bez obzira na njihova lična svojstva“, zaključila je Vujović.\nMinistar prosvjete, Predrag Bošković kazao je da je Ministarstvo dosta uradilo na promociji različitosti, pogotov zaštitu prava LGBT osoba.\nOn je rekao da je cilj potpunog iskorijenjivanja homofobije iz crnogorskog društva još daleko.\nTaj posao Ministarstvo prosvjete ne može samo obaviti pa je, prema riječima Boškovića, podrška NVO sektora veoma zanačajna.\nCrna Gora je, kako je kazao, država građanske orjentacije, u kojoj su različitosti i bogatstvo društva prepoznati.\n„Možemo se sigurno složiti da je situacija danas značajno bolja nego prije pet godina“, naveo je Bošković.\nOn je ukazao da je Ministarstvo edukovalo dio obrazovnog sistema koji se bavi svakodnevnim radom i komunikacijom sa učenicima u klupama i rekao da je siguran da su obavljene radionice pomogle da se djeci obezbijede kvalitetne informacije šta su različitosti, kako ih treba poštovati i prema njima se odnositi.\n„Siguran sam da na ovome nećemo stati“, poručio je Bošković i pozvao na aktivnost i doprinos sve NVO koje imaju ideje kako unaprijediti zaštitu LGBT osoba.\nOn je, kako je dodao, zahvalan na doprinosu da pitanje, koje je dugo godina bilo tabu tema, tretira na potpuno drugačiji način i ocijenio da se, iako je dosta urađeno, ne može reći da je crnogorsko društvo poptuno antihomofobično.\nProgramska direktorica i koordinatorka projekta u Juventasu, Jelena Čolaković ukazala je da je, istraživanjem o stavovima srednjoškolaca o stavovima vezanim za seksualnost, seksualnu orjentaciju i partnerske odnose, utvrđen visok nivo distance crnogorskih srednjoškolaca u odnosu na mlade LGBT osobe.\nKako je navela, istraživanje je pokazalo da je sigurnost mladih LGBT osoba u školskom okruženju na veoma niskom nivou, da su stavovi o postojanju homofobije i transfobije podijeljeni i da postoji nedovoljna informisanost učenika u vezi sa seksualnom orjentacijom i rodnim identitetom.\n„Neophodno je uspostavljanje posebne podrške mladim LGBT osobama u srednjim školama i izgradnja stavova zasnovanih na činjenicama, sistematskim, kontinuiranim i sveobuhvatnim pristupima rješavanju nasilja", poručila je Čolaković.\nAmbasador Kanade u Crnoj Gori, Filip Pinington kazao je da te dvije države imaju istoriju prijateljstva i saradnje i da se uvijek traži način da se to unaprijedi.\n„Veoma smo zadovoljni što je Crna Gora potpisala akcioni protokol sa NATO-om u maju jer to otvara finalnu fazu za punopravno članstvo“, rekao je Pinington.\nOn je kazao da kanadska ambasada, svojim fondom, podržava NVO i civilni sektor da bi se unaprijedio ekonomski, demokratski, kulturni i društveni život u Crnoj Gori.\nPinington je ukazao da je ambasada objavila novi poziv za projekte i da će nastaviti da podržava lokalno civilno društvo koje se bavi temama kao što su zaštita ljudskih prava i sloboda, sprječavanje sekusalnog nasilja, ranih brakova, podržavanje demokratije, različitosti i vladavine prava.


Vučić: Prištinske vlasti neće da razgovaraju, hoće samo priznanje\nDanas\t24.07.2019 12:50\nPredsednik Srbije Aleksandar Vučić izjavio je danas da su predstavnici kosovksih vlasti nervozni, da neće da razgovaraju, već da samo hoće da Srbija prizna Kosovo.\nVučić je rekao da ne može da kaže da li Srbija ima „više simpatija“ u svetu povodom rešavanja kosovskog pitanja, ali i da sa predstavnicima Prištine „malo ko priča“.\nKazao je da su investicije Srbije na Kosovu velike, kakve decenijama nisu bile, kao i da će se ulagati sve više.\n„Sve što možemo da uradimo je da pomažemo Srbima na Kosovu. Biće povećanje plate onima koji rade po srpskom sistemu. Očekujemo značajno poboljšanje standarda“, rekao je Vučić novinarima u Smederevu.\nOn je kazao da zna koliko je teško ljudima na Kosovu, ali da Srbija mora sve to da izdrži.\n„Srpska suza nema roditelja i neće ga naći na svetu“, rekao je Vučić.\nOcenio je i da će kosovske vlasti, kako se izrazio, uskoro „podići spomenik“ i nekima od ministara i predstavnika srpskih vlasti koji su im „pomogli“ 2008. godine u proglašenju nezavisnosti Kosova.\n„Ja ću biti prvi na listi za odstrel, jer radim dobro za naš narod“, rekao je Vučić.


Albanija potpisala sporazum o saradnji sa Fronteksom | EurActiv Srbija\nAlbanija potpisala sporazum o saradnji sa Fronteksom\nEU i Albanija su 5. oktobra u Tirani potpisale sporazum o saradnji te zemlje i Evropske agencije za graničnu i obalsku stražu (Fronteks) u upravljanju granicom. Taj sporazum, prvi takav potpisan sa nekom trećom zemljom, omogućava Fronteksu da koordiniše operativnu saradnju članica EU i Albanije u upravljanju spoljnim granicama EU.\nFronteks će moći, kako je predviđeno, da preduzima akcije na spoljnim granicama jedne ili više susednih članica EU sa Albanijom. To može da uključi intervenciju na albanskoj teritoriji, ako se Albanija složi, saopštila je Evropska komisija.\nSporazum predviđa mere za borbu protiv nelegalne migracije, posebno u slučaju iznenadnih promena kretanja migranata, kao i prekograničnog kriminala, i može da uključi povećanje tehničke i operativne pomoći na granici.\nZa svaku takvu operaciju Albanija i Froteks moraju da dogovore plan.\nSporazum su potpisali ministar unutrašnjih poslova Austrije i predsednik Saveta Herbert Kikl i evropski komesar za migracije Dimitris Avramopulos sa strane EU i albanski ministar unutrašnjih poslova Fatmir Džafaj.\nAvramopulos je rekao da se migratorni i bezbednosni izazovi ne zaustavljaju na spoljnim granicama EU i da je "Evropa koja štiti" ona Evropa koja radi zajedno sa zemljama partnerima u susedstvu i dalje.\n"Sporazum sa Albanijom, prvi te vrste sa nekom trećom zemljom, predstavlja prekretnicu u saradnji u upravljanju granicom na spoljnom planu. Nadam se da je to početak naše veće saradnje sa celim regionom Zapadnog Balkana", istakao je Avramopulos.\nAustrijski ministar je kazao da će nove mere za unapređenje kontrole na spoljnim granicama EU doprineti smanjenju nelegalnih prelazaka ali da uvek može da se uradi više.\n"Saradnja sa našim susedima je posebno važna. Taj sporazum će nam omogućiti da povećamo podršku Albaniji u oblasti upravljanja granicom", rekao je Kikl.\nInače, pregovori o sporazumu sa Albanijom o saradnji sa Fronteksom počeli su u decembru 2017. a nacrt su u februaru 2018. parafirali albanski ministar unutrašnjih poslova i evropski komesar Avramopulos. Savet je u julu odobrio potpisivanje sporazuma.\nNacrte sporazuma o saradnji sa Fronteksom parafirali su i Makedonija (u julu) i Srbija (u septembru), dok se sa Crnom Gorom i BiH pregovara.


pink.rs | Linta: Srbima u Federaciji BiH se sistematski krše prava\nPredsednik Odbora za dijasporu i Srbe u regionu Miodrag Linta kritikuje predstavnike vlasti u Bosni i Hercegovini i tvrdi da brojne činjenice pokazuju da od zavrđetka ratova sve vlasti u Federaciji BiH sprovode politiku zapostavljanja i nestanka Srba.\nU današnjoj izjavi koju je dostavio medijima Linta navodi da je u Federaciji BiH pre rata živelo oko 600.000 Srba, a sada ih živi oko 40.000 i njihov broj se svakodnevno smanjuje.\n- Preostalim Srbima u Federaciji BiH se sistematski krše prava na zapošljavanje i javnom sektoru, učenje srpskog jezika i ćirilice, povratak otete i uzurpirane imovine, pravo na obnovu porušenih kuća, na finansijsku podršku srpskim udruženjima, i organizacijama...- navodi u izjavi Linta.\nOn tvrdi i da Srbi ne mogu da se zaposle u ministarstvima, javnim preduzećima, agencijama, policiji, pravosuđu, obrazovanju, zdravstvu i drugim javnim službama.\n- Srpska deca nemaju mogućnost obrazovanja na srpskom jeziku niti korišćenje udžbenika na srpskom jeziku i ćirilici, osim u retkim slučajevima. U srpskim selima nema puteva, vode, prodavnica što je samo jedan od primera planskog zapostavljanja Srba od strane kantonalnih i federalnih vlasti - tvrdi Linta.\nZbog svega toga Linta smatra da je Srbima u Federaciji BiH potrebna planska i organizovana pomoć Srbije da bi opstali na svojim ognjištima i da bi se lakše borili za svoja prava.\n- Samo sistematskim pristupom Srbije Srbi u regionu imaju šansu da opstanu. U suprotnom, preostalim Srbima u Federaciji BiH, Hrvatskoj i drugim državama regiona preti nestanak - zaključuje Linta.\nLinta: Srbi u Federaciji BiH 'Statistička greška'


350.000 KM Radio Bihaću u 2017. godini\nRadio Bihać ima 20 uposlenika i moraće da pronađu vlastite izvore finansiranja, da štede i racionaliziraju svoje troškove, kaže gradonačelnik Šuhret Fazlić za Oslobođenje.\nBudžetom Grada Bihaća za 2017. godinu za Radio Bihać planirana su grant-sredstva od oko 350.000 KM, što je nešto manje u odnosu na 2016. jer su grantovi Javnom preduzeću RTV Bihać i svim javnim ustanovama koje su budžetski korisnici umanjeni za 20 posto, objašnjavaju u Gradskoj upravi Bihaća i podsjećaju da Javna preduzeća Vodovod, Komrad i Veterinarska stanica, čiji je vlasnik grad Bihać, uspijevaju opstati finansirajući se isključivo iz vlastitih prihoda, dok Javno preduzeće RTV Bihać u najvećem procentu egzistira na teret budžeta.\nUposlenici Radio Bihaća su u štrajku, upravo zbog manjka para. U Gradskoj upravi pojašnjavaju da Radio Bihać ima 20 uposlenih i da i za njih važe mjere štednje kao i za sve firme sa budžeta Grada. Naglašavaju da RTV Bihać nije jedina firma na budžetu u kojoj se kasni sa isplatom ličnog dohotka.\n- Radi se o zaostatku koji je generiran u dužem periodu. O preuzimanja dužnosti gradonačelnika Falića, unatoč teškom finansijskom stanju, trudimo se da se isplati jedna plata, dok zaostaci iz ranijeg perioda ostaju, navode iz Gradske uprave.\nBruto plate uposlenika JP RTV Bihać iznose oko 36.000 KM, mjesečni grant iz budžeta nakon umanjenja treba iznositi oko 33.000 KM, dok bi ostatak sredstava trebali obezbijediti iz vlastitih izvora ili izvršiti umanjenje plata ili broja uposlenih.\n- Svi budžetski korisnici treba da se prilagode i da troše onoliko koliko imaju, da isplaćuju plata onoliko koliko zarade. Radi se o tome da smo mi u budžetu planirali 20 posto manje sredstava nego ranije. Radio Bihać ima 20 uposlenika i moraće da pronađu vlastite izvore finansiranja, moraće da štede i racionaliziraju svoje troškove, rekao je gradonačelnik Šuhret Fazlić.\n(Izvor: Oslobođenje.ba )\nObjavio: Ned, 23/04/2017 - 14:34


“Kupovina 2.500 novih automatskih puški policije bosanskih Srba izazvala je zabrinutost zbog separatističkih namjera regionalne vlade i produbljivanja ruskog utjecaja u podijeljenoj i ekonomski deprimirajućoj zemlji”, piše Guardian.\n“Nacionalne stranke čvrsto se drže na vlasti na dijelu teritorije koji kontrolišu, zemlja je prepuna korupcije, a uz to ima i najvišu službenu stopu nezaposlenosti mladih u svijetu”, piše Guardian.\nIstiču kako srpski aktivisti, centralna vlada u Sarajevu i zapadni diplomati vjeruju da će “separatistički čelnik bosanskih Srba Milorad Dodik” koristiti teško naoružanu policijsku jedinicu kako bi ojačao svoj položaj i zastrašivao opoziciju pred izbore u oktobru.\n“Dugoročno, postoji strah da bi se sila mogla iskoristiti i za dodatne ciljeve poput Dodikovih težnji ka nezavisnosti pod rizikom novog rata u regiji. Rusija, koja vidi Dodika kao nekoga ko brani članstvo BiH u NATO-u, dala je snažnu potporu srpskom separatisti koji je najmanje šest puta bio kod Vladimira Putina od 2014. godine”, navodi Guardian.\nBh. entitet Republika Srpska, zbog postupanja aktivnosti vladajuće strukture na čelu s Miloradom Dodikom, prije samo nekoliko sedmica našao se pod lupom svjetskih medija. Naime, pažnju stranih novinara privuklo je prisustvo paravojne jedinice “Srbska čast” u RS-u.\nI taj put navedeno je kako plaćenici koji su obučavani u Rusiji pomažu uspostavljanju paravojne jedinice koja služi srpskom separatističkom lideru u BiH. Italijanski mediji prenijeli su kako je stanje u BiH uznemirujuće jer postoje “paravojne snage podržane od Moskve”.\nBiH: Odu na bolovanje pa rade u inostranstvu


Prvi zvanični američko-iranski susret\n"Bagdad je domaćin sastanka SAD-Iran i nadam se da će ovaj susret označiti početak novog poglavlja i značajan korak za region", izjavio je irački premijer Al-Maliki uoči iransko-američkog sastanka. On je izrazio nadu da će u razgovorima "biti postignuto obostrano razumijevanje" na čijem će tragu uslijediti "novi susreti u cilju rješavanja aktuelnih problema".\nSusret izmedju američkog ambasadora Ryana Crockera i njegovog iranskog kolege Hassana Kazemija prvi je zvanični susret na ovom nivou izmedju dvije zemlje nakon prekida njihovih diplomatskih odnosa 1980. Prije više od mjesec dana Washington i Teheran su se dogovorili da striktno ograniče razgovore na Irak i da ne pristupaju sporu oko iranskog nuklearnog programa.\nDanašnji dijalog vodi se na osnovama uzajamnog optuživanja. Washington naime tvrdi da Iran obučava i pomaže ekstremističke organizacije koje u Iraku napadaju američku vojsku. Teheran odbacuje optužbe, iako je američka vojska svoje tvrdnje potkrijepila zaplijenjenim iranskim oružjem. Teheran je, neposredno pred početak prvih bilateralnih pregovora uložio zvaničan protest Washingtonu zbog otkrivanja navodne američke špijunske mreže u Iranu. Ministarstvo vanjskih poslova zahtijevalo je od švicarskog ambasadora u Teheranu, Filipa Veltija da primi protestnu notu. Švicarskom ambasadoru, koji zastupa američke interese u Iranu je saopšteno da je otkrivena "mreža špijunskih aktivnosti" čiji su cilj, kako se navodi, bile sabotaže u zapadnom, jugozapadnom centralnom dijelu zemlje. Washington nije ni potvrdio ni demantirao ove optužbe.\nIran u riječi i slici


Načelnik Odeljenja za zaštitu staništa i vrsta Pokrajinskog zavoda za zaštitu prirode Nikola Stojnić rekao je Tanjugu da još ne može da se utvrdi o kom otrovu se radi, ali da se sumnja na furadan.\n"Roze supstanca je u 90 posto slučajeva bila furadan, odnosno hemikalija koja je zakonom zabranjena, ali ćemo morati da sačekamo konačne analize kako bismo utvrdili o kojoj je tačno hemikaliji reč. Policija i inspekcija su obavile uviđaj i sada rade na tom slučaju, a mi ćemo zajedno sa ministarstvom i veterinarima morati da utvrdimo uzrok", kazao je Stojnić.\nOn je naveo da se trovanje nije desilo tokom vikenda, već znatno ranije, kao i da je ekipa pronašla uginule životinje u četvrtak, ali zbog snega nisu mogli odmah da reaguju.\n"Morali smo da pokrijemo leševe kesama kako ne bismo ugrozili druge životinje koje bi preko njih mogle da se otruju. Stavio bih još jednom akcenat na supstancu roze boje, jer se na ostacima i perju znatno primeti. Ocenio bih da je gotovo sigurno ljudski faktor uticao na trovanje tih životinja", objasnio je Stojnić.\nOn navodi da je taj otrov veoma opasan po sve životinje, kao i da je šteta ogromna, pogotovo jer su u pitanju zaštićene vrste.\nNekoliko meseci unazad otrovano je više desetina jedinki na području Vojvodine, i to u blizini Rume, Žitištu i Svilojevu.


Ekonomska pomoć i donacije će iz EU i Norveške stizati u Srbiju i u narednim nedeljama, Foto: VOA\nNorveška i Evropska unija donirale su Srbiji medicinsku opremu neophodnu za borbu protiv Kovid 19, kojoj su prisustvovali ambasador Norveške Jern Eugene Jelstad, šef Delegacije EU u Srbiji ambasador Sem Fabrici i predsednik Aleksandar Vučić.\nSrbija će zahvaljujući donaciji Norveške i EU dobiti 120 respiratora i 100 posebnih monitora za borbu, a Jelstad je rekao da će osim medicinske opreme, Srbija dobiti još sredstva za suzbijanje društvenih i ekonomskih posledica virusa korona.\n“Pošto se postepeno uspostavi normalizacija i kada budemo imali veće analize o društvenim i ekonomskim posledicima ove krize, Norveška će nameniti sredstva Srbiji za socijalnu i ekonomsku stabilizaciju sa fokusom na inovacije, obezbeđivanje radnih mesta i izgradnju kapaciteta, kako bi se osigrala ekonomska aktivnost, smanjila nezaposlenost i stvorila nada”, rekao je ambasador.\nKako je naveo, on je pre šest nedelja obavestio predsednika Vučića o odluci Vlade Norveške o dostupnosti više milionskih sredstva za Srbiju, kako bi pomogli srpskim državnim organima u borbi protiv pandemije i u spasavanju života građana.\nEU plan za pokretanje ekonomije\nŠef Delegacije EU u Srbiji Sem Fabrici najavio je da će na predstojećem video Samitu EU-Zapadni Balkan biti reči o planu za podsticanje privrede, te najavio da će plan za region biti izrađen paralelno sa planom za samu EU.\nFabrici je, upitan da li će na tom samitu biti reči i o pomoći regionu u okviru daljih evropskih integracija, naglasio da će na skupu, na kojem će Srbiju predstavljati predsednik Vučić, biti razgovarano pre svega o aktuelnoj situaciji i načinu kako da se izborimo sa pandemijom Kovid 19.\nRazgovaraće se i to tome kako da se ponovo pokrenu ekonomije.\n„Uoči ovog Samita Evropska komisija je stavila na raspolaganje 3,33 milijardi evra pomoći usmerene na nekoliko segmenata. Prvo je neposredna hitna nabavka zdravstvene opreme i materijala, među kojima se nalaze i respiratori koji pristižu. Drugi paket se odnosi na pomoć privrednom oporavku. Konkretno 78 miliona evra je prevdviđeno za pomoć malo i srednjoj privredi, a treći paket predviđa makrofinansijsku pomoć za ceo Zapadni Balkan, a za to je predviđeno 1,5 miliajrdi evra povoljnih zajmova koje će davatI Evropska investiciona banka (EIB)“, objasnio je Fabrici. Rekao je da se radi o velikom paketu finansijske pomoći o kojem će biti reči na Samitu.\nLideri EU i Zapadnom Balkana, prema njegovim rečima, će na sastanku razgovarati i o planu za ekonomski oporavak.\n„To će biti dugoročni plan koji očekujemo da će biti gotov do jeseni. On će biti odgovor EU na ekonomske posledice ove pandmeije, a razgovaraće se i o tome kako da se izmene i povećaju višegodišnji finansijski okviri“, kazao je on.\nFabrici je istakao da će biti iznet pred Savet EU i Evropski parlament predlog da se poveća Fond IPA pomoći.\nPredsednik Vučić zahvalio je na toj pomoći, jer će, kako je istakao, ona znatno ojačati kapacitete zdravstvenog sistema Srbije, ne samo u Beogradu, već i u drugim delovima zemlje.\n"Mnogo hvala i EU i Norveškoj. Uložili ste velike velike napore za ovu pomoć i građani Srbije će ovo ceniti", rekao je Vučić.


Sedmi međunarodni simpozijum o obrazovanju i informatici – mojKontakt portal – Radio Televizija Kontakt\n”Prosvjetni kadar Srpske, ali i zemalja regiona, relativno dobro poznaje mogućnosti informacionih tehnologija i novih oblika učenja, a ponešto i primjenjuju, iako to nije na nivou koji bi mi željeli”, naveo je akademik Danilović.\nDanilović je i predsjednik Programsko-organizacionog odbora simpozijuma o primjeni informaciono-komunikacionih tehnologija u obrazovanju, koji se danas i sutra održava u Banjaluci.\nRiječ je o Sedmom međunarodnom simpozijumu, posvećenom ovoj temi, čiji je domaćin Filozofski fakultet u Banjaluci.\nPrema Danilovićevim riječima, prelazak u vijek nove tehnologije izaziva promjenu ponašanja, načina obrazovanja i cijelog sistema vaspitnog rada u školama.\n“Ističe se potreba da svako društvo treba da bude obrazovano. To društvo ne treba da prihvata nove informacije, nego da pokušava da te informacije pretvori u nešto konkretno, korisno, što se može upotrijebiti”, naglasio je Danilović.\nOn je dodao da, za razliku od vremena kada je za 30 đaka bio dovoljan samo jedan profesor, sada obrazovanje podrazumijeva i učenje na daljinu, paralelno školovanje, upotrebu televizije i mnogih informacionih tehnologija.\n“Sad je trenutak da vidimo šta sve podrazumijeva nova tehnologija, kakav je naš sistem, koje su njegove perspektive, šta da tražimo od našeg sistema obrazovanja i kako da se prilagodimo promjenama”, naveo je Danilović.\nOn je istakao da treba naći način da se prilagodi promjenama koje donosi novo vrijeme, ali i da se sačuvaju tradicije, sistem vrijednosti i način življenja.\nProdekan za naučno-istraživački rad Filozofskog fakulteta u Banjaluci Srđan Dušanić rekao je da će na simpozijumu biti 57 izlaganja, kao i da su učesnici iz desetak zemalja, što govori o značaju skupa, koji je prepoznat u regionu.\nOsim Filozofskog fakulteta, organizatori simpozijuma “Tehnologija, informatika i obrazovanje – stanje i problemi, ciljevi i mogućnosti, promjene i perspektive” su Institut za pedagoška istraživanja iz Beograda i Centar za razvoj i primjenu nauke, tehnologije i informatike iz Novog Sada.\nPrvi simpozijum održan je 1999. godine i bio je posvećen tehničkom i tehnološkom obrazovanju i evropskim dimenzijama u obrazovanju.


Grad Zrenjanin - Gradonačelnik sumirao rezultate rada za ovu i najavio planove za 2018. godinu\nPočetna / Gradonačelnik sumirao rezultate rada za ovu i najavio planove za 2018. godinu /\n- Završavamo ovu godinu i kažem da sam zadovoljan, Mnogo toga smo uradili, kako poslova koji se tiču izgradnje infrastrukture u gradu i naseljenim mestima, mnogo smo radili i na izgradnji sportske infrastrukture, a bilo je i mnogo sportskih i kulturnoh dešavanja i uspešno organizovanih manifestacija, među kojima i naši Dani piva i novi Sajam koji je prilagođen novom vremenu - kazao je gradonačelnik.\n- Sa predsednikom Mirovićem dogovorio sam da radimo reknstrukciju našeg gradskog stadiona koji je u dosta lošem stanju, želimo da rekonstruišemo taj stadion, da napravimo dobar stadion sa novom atletskom stazom, rasvetom i pratećom infrastrukturom koja će omogućiti organizovanje velikih takmičenja i da sa Fudbalskim Savezom Srbije napraviti dogovor da se realizuje projekat izgradnje fudbalskog stadiona sa veštačkom podlogom. Biće to stadion vredan pažnje i siguran sam da ćemo u narednom periodu imati i fudbalski klub sa kojim ćemo se ponositi - kazao je on.\n- Sledeće godine očekujem raspisivanje tendera za izgradnju mosta na Begeju na trasi obilaznice, kod stare fabrike tepiha, i asfaltiranje u delu Gradnuličkog atara, odnosno trase koja će tuda prolaziti i konačno, nastavićemo izgradnju obilaznice. Zajedno sa tom krenućemo u eksproprijaciju zemljišta u drugom delu, od puta iza fabrike tepihe, do industrijske zone. Znate da je Skupština donela odluku o proširenju te zone i ove godine imali smo sedam potpisanih ugovora sa sedam novih investitora, kako stranih, tako i domaćih, a ono što je interesantno jeste da domaći privrednici imaju poverenje u lokalnu samoupravu, prepoznali su naše industrijske zone kao dobro mesto za investiraju i neke od njih krenuće u izgradnju svojih proizvodnih hala u 2018. godini. Dve italijanske kompanije smetili smo u stare pogone, jednu u nekadašnji Minel, drugu u Panfarmu, a belgijsku kompaniju u praznu halu Alpina, sa dve nemačke i dve korejske kompanije intenzivno pregovaramo. A , naravno, ono što je i predsednik Republike Srbije Aleksandar Vučić rekao, pregovara se i sa jednom velikom kineskom kompanijom, on pregovara i nadam se biće to veoma uspešno - istakao je gradonačelnik Janjić.\n- Očigledno smo uspeli da promovišemo Zrenjanin kao dobro mesto za investiranje, a naše industrijske zone su očigledno dobre, zone proširujemo i veliki sam optimista što se tiče broja nezaposlenih jer mislim da je to najveći problem, ne samo u našem gradu, već i Srbiji - dodao je.\n- Očekivao sam da ćemo taj problem rešiti ovog leta i da ćemo imati zdravu pijaću vodu iz prečistača, međutim, nažalost, isprečili su nam se neki fomralni razlozi i ne mogu da verujem da je to miguće, ali aktivno rešavamo taj problem. Postrojenje i ispitavanja su završeni, imali smo nekoliko probi kada su se građani uverili da je problem rešiv, ali, očekujem da ćemo te administrativne probleme rešiti - kazao je.\n- To su veoma dobri projekti za Zrenjanin i nema potrebe objašnjavati šta bi njihova realizacija značila za naš grad. Verujem, pošto su i pokrajinska i republička Vlada potpisale Sporazum, znam da se radi projekat i da će u maju biti završen i za jednu i drugu trasu i vrlo brzo nakon toga krenuti i realizacija, a ova rekonstrukcija koja je urađena na putu od Žabaljske raskrsnice do Zrenjanina mnogo nam znači - rekao je još gradonačelnik Zrenjanina.\n- Sigurno je to rešavanje pitanja snabdevanja zdravom pijaćom vodom, siguran sam bio da je taj problem rešen, to je moje veliko razočaranje, ali trudim se da ćemo to rešiti. S druge strane, veoma sam zadovoljan proširenjem industrijskih zona. Jer, kada u zonama postane tesno i primorani smo da je proširujemo, to smatram svojim i uspehom ekipe koja sa mnom radi na privlačenju investitora. Kada neko proširuje industrijsku zonu na 550 hektara mislim da je to veoma dobro, posebno što sa nekim investitorima već razgovaramo o tim površinama. To jeste veliki uspehom administracije na čijem sam čelu. Zadovoljan sam i time što je lokalna samouprava dobila nekoliko nagrada jer smo uspešno realizovali razne projekte - rekao je on.\n- Postoje oni koji prebacuju odgovornost na nekog drugog i mogao bih sada da vas ubeđujem kako niko nije kriv, ali to nije tako. Ja sa mojom ekipom tražim rešenje i mi smo odgovorni, naše građane ne zanima da li je problem u “Vodovodu i kanalizaciji”, ili pokrajinskom organu, ili republičkom, verovatno mnogo ljudi i ne zna ko se čime bavi, jednostavno, mi smo odgovorni za to i kada budemo to rešili bićemo najzaslužniji što Zrenjanin ima zdravu pijaću vodu.


Savremeno upravljanje u katastrofama uslovljava iznalaženje optimalnih rešenja u pogledu mobilnih komunikacionih sistema i aplikacija koje se mogu koristiti za unapređivanje efikasnosti sistema zaštite i spasavanja. Multidisciplinarnost i suštinska komplikovanost procesa upravljanja rizicima od katastrofa uslovljava korišćenje različitih logističkih alata i opreme. U tom smislu, informaciono-komunikacione tehnologije igraju značajnu ulogu jer one na svojevrstan način podižu nivo sposobnosti ljudi za brzo odlučivanje i smanjuju mogućnosti nastanka različitih grešaka. U radu se opisuju karakteristike i načini korišćenja najpoznatiji mobilnih aplikacija koje se širom sveta koriste u integrisanom upravljanju katastrofama sa ciljem pružanja pomoći i podrške pripadnicima interventno-spasilačkih jedinica i drugim ugroženim građanima. Pored toga, sveobuhvatno se sagledavaju postojeći i očekivani izazovi i problemi u normalnom funkcionisanju mobilnih komunikacionih sistema i aplikacija u uslovi...ma katastrofa.\nbezbednost / mobilni telefoni / mobilni sistemi / aplikacije / upravljanje / katastrofe\nVojno delo, 2019, 71, 7, 164-177\nAU  - Svrdlin, Maja\nUR  - http://rhinosec.fb.bg.ac.rs/handle/123456789/450\nAB  - Savremeno upravljanje u katastrofama uslovljava iznalaženje optimalnih rešenja u pogledu mobilnih komunikacionih sistema i aplikacija koje se mogu koristiti za unapređivanje efikasnosti sistema zaštite i spasavanja. Multidisciplinarnost i suštinska komplikovanost procesa upravljanja rizicima od katastrofa uslovljava korišćenje različitih logističkih alata i opreme. U tom smislu, informaciono-komunikacione tehnologije igraju značajnu ulogu jer one na svojevrstan način podižu nivo sposobnosti ljudi za brzo odlučivanje i smanjuju mogućnosti nastanka različitih grešaka. U radu se opisuju karakteristike i načini korišćenja najpoznatiji mobilnih aplikacija koje se širom sveta koriste u integrisanom upravljanju katastrofama sa ciljem pružanja pomoći i podrške pripadnicima interventno-spasilačkih jedinica i drugim ugroženim građanima. Pored toga, sveobuhvatno se sagledavaju postojeći i očekivani izazovi i problemi u normalnom funkcionisanju mobilnih komunikacionih sistema i aplikacija u uslovima katastrofa.\nT1  - Mobilni komunikacioni sistemi i aplikacije od značaja za integrisano upravljanje katastrofama\nauthor = "Svrdlin, Maja and Cvetković, Vladimir M.",\nabstract = "Savremeno upravljanje u katastrofama uslovljava iznalaženje optimalnih rešenja u pogledu mobilnih komunikacionih sistema i aplikacija koje se mogu koristiti za unapređivanje efikasnosti sistema zaštite i spasavanja. Multidisciplinarnost i suštinska komplikovanost procesa upravljanja rizicima od katastrofa uslovljava korišćenje različitih logističkih alata i opreme. U tom smislu, informaciono-komunikacione tehnologije igraju značajnu ulogu jer one na svojevrstan način podižu nivo sposobnosti ljudi za brzo odlučivanje i smanjuju mogućnosti nastanka različitih grešaka. U radu se opisuju karakteristike i načini korišćenja najpoznatiji mobilnih aplikacija koje se širom sveta koriste u integrisanom upravljanju katastrofama sa ciljem pružanja pomoći i podrške pripadnicima interventno-spasilačkih jedinica i drugim ugroženim građanima. Pored toga, sveobuhvatno se sagledavaju postojeći i očekivani izazovi i problemi u normalnom funkcionisanju mobilnih komunikacionih sistema i aplikacija u uslovima katastrofa.",\ntitle = "Mobilni komunikacioni sistemi i aplikacije od značaja za integrisano upravljanje katastrofama",\npages = "164-177"\nSvrdlin, M.,& Cvetković, V. M.. (2019). Mobilni komunikacioni sistemi i aplikacije od značaja za integrisano upravljanje katastrofama. in Vojno delo\nBeograd : Ministarstvo odbrane Srbije - Vojnoizdavački zavod., 71(7), 164-177.\nSvrdlin M, Cvetković VM. Mobilni komunikacioni sistemi i aplikacije od značaja za integrisano upravljanje katastrofama. in Vojno delo. 2019;71(7):164-177..\nSvrdlin, Maja, Cvetković, Vladimir M., "Mobilni komunikacioni sistemi i aplikacije od značaja za integrisano upravljanje katastrofama" in Vojno delo, 71, no. 7 (2019):164-177.


Termoelektrane na ugalj ili da usklade svoj rad sa EU direktivom ili ih zatvoriti - Dijalog.net\nNaslovna Društvo Termoelektrane na ugalj ili da usklade svoj rad sa EU direktivom ili ih zatvoriti\nPostavljeno 23. June 2020.\nPrag, 23. jun 2020. – Dve godine nakon što su zemlje Zapadnog Balkana imale obavezu da usklade rad svojih termoelektrana na ugalj sa EU Direktivom o velikim ložištima, ne samo da se emisije sumpor dioksida nisu smanjile, nego su se čak i povećale.\nTo pokazuje novi izveštaj mreže CEE Benkvoč (CEE Bankwatch Network).\nUkupne emisije sumpor dioksida (SO2) iz termoelektrana na ugalj u Srbiji, na Kosovu, Bosni i Hercegovini i Severnoj Makedoniji su u 2019. godini bile čak šest puta više nego što je dozvoljeno u Nacionalnim planovima za smanjenje emisija (NERP) koje su ove zemlje dostavile Sekretarijatu Energetske zajednice.\nU Srbiji, emisije SO2 su bile 5,6 puta više od ukupnih godišnjih emisija dozvoljenih u NERPU.\n“Sve u svemu, vlade se ne mogu osloniti na ugalj. Videćemo još da li će postrojenje za odsumporavanje u Kostolcu B ikad proraditi, ali u svakom slučaju, treba početi sa zatvaranjem termoelektrana na ugalj i ubrzati investicije u održive oblike obnovljive energije i energetsku efikasnost. Ugalj sve više predstavlja ekonomski teret, a ne prednost“, zaključuje Ioana Ciuta, koordinatorka za energetiku iz mreže CEE Bankwatch i jedna od autorki izveštaja.\nPrethodno Reljić: Valjanost izbornog procesa i glasanja u Srbiji mogla bi da proceni nezavisna komisija EU, OEBS-a i Saveta Evrope\nSledeće Biber: Konačni gubitnik izbora u Srbiji je Evropska unija\nTop Tags Društvo ljudska prava Vlada Republike Srbije Evropska komisija lokalna samouprava OCD vladavina prava mladi mediji Srbija i Evropska unija evropske integracije konkurs Civilno društvo istraživanje Evropska unija


Obama: Nova humanitarna pomoć Iraku\nPredsednik Barak Obama i irački premijer Hajder Al-Abadi tokom sastanka u Ovalnoj kancelariji u Beloj kući.\nIrački premijer Hajder al-Abadi nalazi se u poseti Vašingtonu, gde je u Beloj kući sa predsednikom Barakom Obamom razgovarao o potrebi za većom američkom vojnom pomoći u borbi protiv ekstremista Islamske države.\nAmerički predsednik Barak Obama obećao je 205 miliona dolara nove humanitarne pomoći Iraku, ali nije javno pomenuo pružanje dodatne vojne pomoći koju je tražio irački premijer Hajder al-Abadi.\nPosle susreta sa iračkim premijerom u Beloj kući, Obama je izjavio da su iračke snage sve opremljenije i spremnije, od kada je premijer Abadi izabran na taj položaj pre sedam meseci, te da su, uz američku podršku iz vazduha, ponovo osvojile četvrtinu teritorije koju su protekle godine zauzeli borci Islamske države.\nMedjutim, na pitanje da li je Irak zatražio dodatno oružje, Obama je samo odgovorio da se američka i iračka vojna koordinacija unapredjuje, kako bi se obezbedio uspeh iračkih snaga u borbi protiv ekstremista.\nObama je rekao da je sa Abadijem takodje razmotrio iransko učešće u borbama u Iraku protiv ekstremista Islamske države. Američki predsednik rekao je da SAD očekuju da Irak i Iran, kao susedi, imaju "važan" odnos, ali da sve vojne operacije unutar Iraka treba da kontroliše Bagdad.\n"Svaka vojna pomoć u borbi protiv ISIL-a mora da ide kroz iračku vladu", istakao je Obama. "To je način na koji se poštuje irački suverenitet."\nPre sastanka, Abadi je rekao da želi da vidi "vidljivo povećanje" američke vojne pomoći u borbi protiv ekstremista Islamske države.\nAmerički vazdušni udari u Iraku - skoro 1.900 izvršenih u proteklih nekoliko meseci - pomogli su kopnenim trupama vlade u Bagdadu da ponovo osvoji četvrtinu teritorije koju su zauzeli pobunjenici, ali Islamska država i dalje kontroliše drugi najveći irački grad, Mosul, i druge ključne oblasti.


Održan Wine Point - Srpska Vinska Akademija\nSrpska Vinska AkademijaVestiOdržan Wine Point\nUz degustaciju velikana svetske vinske scene – supertoskanaca Solaia i Tignanello, stavljena je tačka na prvi Wine Point – ekskluzivni vinski Master class. Učesnici ovog ekskluzivnog Master of wine seminara imali su privilegiju da prisustvuju tročasovnom predavanju Franka Smuldersa, uz degustaciju dvanaest vina. Tema seminara bila je „Pravilno testiranje vina“, pa je posetiocima predstavljen i pojašnjen pravilan pristup analizi i proceni kvaliteta vina.\nPrvi deo seminara bio je rezervisan za analizu i procenu kvaliteta vina kroz pristup WSET Instituta, dok su u drugom delu vina testirana i analizirana po standardima Masters of wine Instituta. Inače, Frank Smulders je nosilac titule Master of wine od 1992. godine i jedan je od najtraženijih vinskih edukatora u Evropi, posebno poštovan zbog svojih stručnih i živopisnih predavanja na Diploma WSET studijama na Austrijskoj, Holandskoj, Belgijskoj, Finskoj i mnogim drugim vinskim akademijama.\nU drugom delu seminara, Alessandro Leone, export manager čuvene toskanske vinarije Antinori, jedne od najprestižnijih vinskih kuća u svetu, zajedno sa Frankom Smuldersom MW vodio je goste kroz degustaciju šest najboljih Antinori vina, uz kratko predstavljanje istorijata i filozofije ove ugledne vinske kuće.


Dogovorena intenzivnija saradnja Razvojne banke i Privredne komore FBiH – Razvojna banka FBiH\nVršiteljica dužnosti predsjednice Uprave Razvojne banke Federacije BiH doc. dr. sc. Mersiha Slipičević danas je u prostorijama Razvojne banke Federacije BiH održala radno-informativni sastanak sa predsjednikom Privredne komore Federacije BiH Mirsadom Jašarspahićem.\nTom prilikom se razgovaralo o dosadašnjoj saradnji, trenutnim i planiranim aktivnostima Banke. Takođe, konkretizovano je inteziviranje saradnje kroz tačno definisane modalitete.\nDogovoreno ja da ubuduće na prezentacijama, a koje Razvojna banka za poslodavce i menadžere organizuje u gradovima širom Federacije BiH, prisustvuju i predstavnici Privredne komore Federacije BiH.\nS druge strane, na svim sastancima grupacija Privredne komore Federacije BiH prisustvovat će i predstavnik Banke koji će prisutne upoznavati s potencijalima i ponudom Banke, planiranim aktivnostima, gdje će zajednički prepoznavati potencijalne probleme, kreirati nove ideje i alate za brzi razvoj privrede u Federaciji BiH.\nRazgovaralo se i o Garancijskom fondu Federacije BiH, kojim upravlja Vlada Federacije BiH, a administrira Razvojna banka Federacije BiH, kao i o dokumentu „Strategija razvoja Federacije BiH“, odnosno osnovnim ciljevima, prioritetima i mjerama za realizaciju planiranog.\nRazvojna banka Federacije BiH kreirala je nove kreditne linije kao odgovor na postavljene izazove i ciljeve iz ovog dokumenta, o čemu je predsjednik Privredne/Gospodarske komore Federacije BiH detaljno upoznat na ovom sastanku.\nInače, Uprava Razvojne banke Federacije BiH ranije ovog mjeseca predložila, a Nadzorni odbor usvojio set novih kreditnih linija koje korespondiraju sa zacrtanim strateškim ciljevima i prioritetima. Ovim je predviđeno dugoročno kreditiranje IT sektora i digitalne transformacije, poboljšanja energetske efikasnosti, projekata obnovljivih izbora energije, turističkog sektora i javno-privatnog partnerstva.\nNa ovaj način Razvojna banka Federacije BiH je među prvima u Federaciji BiH odgovorila na postavljene izazove i zadatke Strategije.


Tradicionalno dobri odnosi i unapređenje saradnje između Srbije i Australije\npetak, 14. jul 2017.\nPrvi potpredsednik Vlade Srbije i ministar spoljnih poslova Ivica Dačić primio je danas ministarku inostranih poslova Australije Džuli Bišop.\nNa sastanku je obostrano istaknuta važnost daljeg unapređenja političkog dijaloga na svim nivoima, kao i značaj negovanja tradicionalno dobrih i prijateljskih odnosa i razvoja saradnje u oblastima od zajedničkog interesa. U razgovoru je ukazano da je ovo je prva poseta jednog šefa australijske diplomatije Republici Srbiji nakon više od trideset godina.\nOcenjeno je da postoji potreba za produbljivanjem i širenjem spektra ekonomske saradnje u oblastima kao što su istraživanje i eksploatacija rudnika, investicije, poljoprivreda i turizam, uz saradnju u sportu, kulturi i drugim oblastima.\nMinistar Dačić je informisao australijsku stranu o aktuelnoj fazi u dijalogu sa Prištinom i našim stavovima u vezi sa pitanjem Kosova i Metohije, te ukazao na neophodnost doslednog poštovanja međunarodnog prava.\nImajući u vidu brojnost predstavnika naše dijaspore u Australiji, sa naše strane je istaknuta posvećenost daljem unapređenju položaja srpske zajednice u Australiji, kao jednog od važnih faktora u odnosima Srbije i Australije. Izražen je i interes za dalje pojednostavljenje postupka apliciranja i dobijanja australijskih viza za državljane Srbije.


Rusi spremni da kapitalne projekte u Beogradu realizuju po sistemu "ključ u ruke" - Gradjevinarstvo.rs\n09.03.2020. | Dušan Stojaković | Novosti\nKompanija Mosmetrostroj ponudila je Srbiji da gradi i finansira izgradnju beogradskog metroa i tunela od Kameničke do Ulice despota Stefana i ispod Topčidera do Autokomande. Rusi su pismo o namerama preneli tročlanoj srpskoj delegaciji na sastanku održanom 20. decembra prošle godine i uputili poziv državnim i prestoničkim zvaničnicima da posete Moskvu i sedište tog preduzeća. Osim ponude za izvođenje radova po sistemu "ključ u ruke", na adresu naših institucija stigla je i ponuda da se investira i u izgradnju fabrika u kojima bi se proizvodili vagoni i rezervni delovi za metro.\nIpak, naša prestonica je započela ozbiljne pregovore sa Francuzima i Kinezima o izgradnji metroa, tako da je malo verovatno da će se ta kompanija uključiti u ovaj projekat. Međutim, može se očekivati da bude uključena u izgradnju dva tunela.\nKako Novosti saznaju, Mostmetrostroj nudi i pomoć u nabavci novca neophodnog za izgradnju. Ovo moskovsko javno preduzeće, koje zapošljava 14.000 ljudi, spremno je da sva tri projekta realizuje po sistemu "ključ u ruke", uvažavajući činjenicu da su Beogradu prioriteti metro i tunel ispod centra Beograda, a da bi se u sledećoj fazi "bušilo" ispod Topčidera.\nSrpska delegacija, na sastanku održanom krajem prošle godine - koju su činili Lazar Radaković, pomoćnik ministra saobraćaja, Marina Sarić, direktor sektora za razvoj u Infrastrukturama železnice Srbije, i Mihajlo Mišić, operativni direktor Direkcije za građevinsko zemljište Beograda - informisala je potencijalne partnere o tome kako sada stoje stvari u vezi sa pomenutim projektima. Preneseno im je da naša država trenutno razgovara sa kineskim i francuskim kompanijama u vezi s projektom "Metro Beograd" i da još nisu zaključeni sporazumi zainteresovanih strana.\nRusi su na to konstatovali da je metro strateški, geopolitički i dugoročni projekat za državu i grad i da predstavlja okosnicu ekonomskog i privrednog rasta. Našim pregovaračima su poručili i da se ovakvi projekti planiraju na rok od 100 godina i da je u njih potrebno ulagati tokom celog eksploatacionog veka. Osim želje da grade pomenute projekte, Rusi su upozorili da je neophodno integrisanje u postojeće i planirane sisteme gradskog i železničkog saobraćaja Beograda. Poručili su i da svako naknadno razvijanje projekta poskupljuje njegovu vrednost.\nOsim ponude, Mosmetrostroj je ponudio i da pomogne u organizovanju preduzeća koje bi realizovalo pomenute projekte. Takođe, pismo o namerama da se uključe u pomenute projekte, iz kompanije koja je završila 70 odsto poslova u moskovskom metrou poslali su i 25. decembra 2018. godine zameniku gradonačelnika Beograda Goranu Vesiću. Čekajući ishod pregovora sa Francuzima i Kinezima, Beograđanima ostaje da još "čekaju metroa".\nTunel koji će spojiti savsku i dunavsku padinu moći će da primi sav saobraćaj koji stiže Novim savskim mostom sa Novog Beograda, koji bi trebalo da počne da se gradi sledeće godine, i iz centra ka novobeogradskim blokovima. Gradnja tunela smanjiće gužve na potezu Brankova - Terazijski tunel - Dečanska - Despota Stefana. Osim što bi se centralno jezgro rasteretilo saobraćaja za 14 odsto, a prosečna brzina putovanja bi se povećala za 10 odsto, najveći benefit biće smanjenje ugljen-monoksida za devet odsto u prestonici.\nTunel će imati dve tunelske cevi duge oko dva kilometra, sa ulazima u Ulici Gavrila Principa kod Ekonomskog fakulteta i na Bulevaru despota Stefana, kod Policijske uprave za grad Beograd, poznatije kao stanice 29. novembar. Procene o tome kolika bi mogla da bude vrednost radova još nema. Sigurno je da će morati da se poruši veliki broj stambenih i poslovnih objekata oko planiranih ulaza. Trenutno se radi na formiranju građevinskih parcela ulaznog i izlaznog portala, što je u nadležnosti Direkcije za gradsko građevinsko zemljište Beograda.


Miomir Petrović objavljuje roman Središnja pustinja\nTanjug 25. avgusta 2021. 12:10\nBEOGRAD – Pisac Miomir Petrović objaviće sutra novi roman „Središnja pustinja“ o beogradskom profesoru filma koji predavajući u Emiratima upada u nevolju koja preti da mu ugrozi karijeru i društveni status, saopštila je danas izdavačka kuća Laguna.\nPetrović je izjavio da je roman pisao prilikom svog boravka u Dubaiju, ostavivši po strani rukopis na kome je do tada radio, da bi „čulne fascinacije, nova i neispitana sirova iskustva uhvatio dok su još uvek sveža, dok pulsiraju“, prenosi Laguna.\nPrema njegovim rečima, „Središnja pustinja“ nije roman o Emiraćanima koliko o Srbima i Hrvatima, „servilnim Indijcima i Pakistancima, obezdušenim Englezima i belim Afrikanerima, simpatičnim Nigerijcima, spetljanim Filipincima, uobraženim Arapima, duševnim Libancima… “\n„Rečju, o Vavilonskoj kuli koja nudi globalizam. Na mestu koje se čini najmanje pogodnim za bilo kakav život – beskrajnoj neplodnoj pustinji“, istakao je Petrović, pisac romana „Lisičje ludilo“, „Galerijeve vatre“, „Bakarni bubnjevi“ i drugih.\nLaguna je saopštila da je Petrović kao „elegantni prozaista i pažljivi posmatrač složene stvarnosti“ preneo u novom romanu „atmosferu lične i globalne pustinje 21. veka“, dajući prikaz života u Emiratima i neočekivane opise flore, faune, muzike, običaja, džamija i svega onoga što čini taj svet.


Srpski fudbaler Ognjen Ožegović zbog narušenog zdravstvenog stanja, uzrokovanog koronavirusom, već sedmi dan se nalazi u bolnici.\nOn je jedan od 29 zaraženih igrača turskog Adanaspora.\nOvim povodom oglasio se i FK Partizan, koji je poželeo uspešan oporavak bivšem igraču.\n„FK Partizan želi brz oporavak bivšem napadaču crno-belih Ognjenu Ožegoviću koji se zbog pogoršanog zdravstvenog stanja kao posledica COVID-19 nalazi sedmi dan u bolnici“, piše u objavi Partizana na Tviteru.\nPored igrača, zaražen je i dvocifren broj klupskog osoblja.\nOžegović je u karijeri još igrao za Banat, Voždovac, Rad, Jagodinu, Borac, Vojvodinu, Čangčun, Čukarički, Arsenal iz Tule i Darmštad.\nPrevious articleNajviše obolelih u Novom Sadu i Pančevu\nNext articleU žbunju na Zvezdari pronađeno telo muškarca


Još uvek ne znamo konačne rezultate izbora, ali situacija je prilično jasna - SOLIDARNOST\nProšlo je više od nedelju dana od izbora. Zvanično, još uvek nemamo konačne rezultate. Ali i pored toga situacija deluje prilično jasno.\nDesničarski deo opozicije je sabotirao prigovore Gradskoj izbornoj komisiji glasajući protiv primedbi koje je, između ostalih, podnela i koalicija Moramo. Od početka su sabotirali i mogućnost smene aktuelne vlasti, izjašnjavajući se u medijima da neće ulaziti u pregovore sa menja ili više bliskim opozicionim političkim opcijama tamo gde je jedinom postojala mogućnost da do smene dođe – u Beogradu. Naravno da bi zbrajanje svih opozicionih partija na jednu stranu – kako bi se formirala lokalna vlast u Beogradu – dovelo i do niza ideoloških kontradikcija i političkih tenzija, ali bi nam istovremeno omogućilo smenu režima, priliku da pripremimo bolje uslove za naredne izbore, uvid u sve ugovore koje je sklopila vlast i raskidanje štetnih ugovora tamo gde je to moguće. Desnica nije imala interes da radi na smeni SNS-a u Beogradu već je odlučila da drži stranu vlasti.\nSa druge strane, Stranka slobode i pravde, odnosno njen predsednik Dragan Đilas, po ustaljenom maniru autoritarnih lidera, odlučio je da preuzme pravdu u svoje ruke i zakazao je sastanak sa Aleksandrom Vučićem. Koji legitimitet ima Dragan Đilas? Koalicija koje je SSP deo, uz sve resurse kojima raspolaže i infrastrukturu nekoliko partija koje imaju i višedecenijsko iskustvo političkog delovanja, osvojila je, po svemu sudeći, oko 13% na republičkim i 21% na izborima u Beogradu. Sigurni smo da velika većina ljudi koja je dala glas listi Ujedinjene opozicije nije glasala za dogovor sa Vučićem. Nisu glasali za državu u kojoj vlada mafija, nisu glasali za izrabljivanje radnika i radnica i mizerni minimalac, nisu glasali za privatizaciju Instituta za vodoprivredu Jaroslav Černi, nisu glasali za projekat Beograd na vodi i preskupi metro u Beogradu, nisu glasali za Rio Tinto… Nisu glasali za bilo šta što ima ikakve veze sa SNS politikom i interesnim grupama bliskim vlasti. Na kraju krajeva, nisu glasali za to da lideri dve partije, od kojih nijedan lično nije učestvovao na beogradskim izborima, umesto institucija odlučuju o sudbini Beograda. Nažalost, svi smo svesni da su institucije odavno zarobljene, ali na nama je da učinimo sve što možemo kako bi one počele da rade svoj posao, u skladu sa zakonom, a ne prema instrukcijama dve osobe koje se dogovaraju iza zatvorenih vrata. Građani i građanke će na narednim izborima biti u prilici da direktno pokažu da li su njihovi glasovi izigrani.\nŠta je alternativa razgovoru Đilas-Vućić? Sve drugo. Treba iscrpeti institucionalne mehanizme i ispoštovati rad naših kontrolora koji su izgarali i ulagali prigovore na biračkim mestima. Ako ni tada ne budemo uspeli da odbranimo izbornu volju građana i građanki, pozvaćemo na proteste. Ali mimo toga, ako zaista želimo društveni dijalog, treba otvoriti javnu političku debatu, kakvu nismo imali ni tokom same kampanje, u kojoj će učestvovati sve političke opcije. Kidnapovanje demokratije od jednog, a sada i drugog političkog lidera svakako nije alternativa postojećem stanju.\nSolidarnost, koja je na izborima nastupila u sklopu koalicije Moramo, nije zadovoljna činjenicom da nismo uspeli da na izborima srušimo vladajući režim SNS. Sa druge strane, moramo reći da smo zadovoljni činjenicom da smo sa malo resursa uspeli da nametnemo socijalne teme i pridobijemo glasove velikog broja građana i građanki Srbije. Sigurni smo da ćemo u predstojećem periodu ostvariti još bolje rezultate.\nViše je nego očigledno da su Srbiji potrebne nove političke opcije, nove ideje i novi ljudi. Pred nama je duga borba, ali su protekli dani pomogli da se razdvoji žito od kukolja. Verujemo da većina građana i građanki Srbije već sada prepoznaje dosledne borce protiv vladajućeg režima. Ukoliko se dva autoritarna lidera, bez legitimiteta i mimo svih procedura, i dogovore da se ponavljaju izbori, mi ćemo ih dočekati spremni i sa našim koalicionim partnerima ćemo još jednom ponuditi doslednu borbu za socijalno i ekološki održivu Srbiju.\nTags : Izbori, izbori 2022, moramo


source.ba | Članovi Predsjedništva BiH primili pet ambasadora i komandanta Štaba NATO-a\nČlanovi Predsjedništva BiH primili pet ambasadora i komandanta Štaba NATO-a\nPredsjedavajući Predsjedništva BiH Mladen Ivanić, te članovi ovog tijela Dragan Čović i Bakir Izetbegović primili su danas ambasadore Sjedinjenih Američkih Država, Velike Britanije, Njemačke, Bugarske, Slovačke i komandanta Štaba NATO-a u BiH.\nSkopljaković: NATO savez da ne popušta BiH kod ispunjavanja uvjeta za aktiviranje programa MAP-a\nTema razgovora, kojem su prisustvovali i predsjedavajući Vijeća ministara BiH Denis Zvizdić i ministrica odbrane BiH Marina Pendeš, bio je nedavno održani sastanak Sjevernoatlantskog vijeća i delegacije BiH u Briselu, koju je predvodio predsjedavajući Predsjedništva BiH Mladen Ivanić.\nSagovornici su se saglasili da je posjeta delegacije BiH Briselu bila uspješna, kao i da s obje strane postoji spremnost za intenzivniju saradnju i razmjenu informacija.\nBilo je riječi i o daljnjem učešću BiH u mirovnim misijama u svijetu, kao i o potrebi bolje opremljenosti Oružanih snaga BiH radi pomoći civilnom stanovništvu u slučaju elementarnih nepogoda i katastrofa, saopćeno je iz Predsjedništva BiH.\nTagovi: NATOPredsjednistvo BiH


EU odgađa plan vakcinacije protiv COVID-19 – Fokus.ba\n"Bitka protiv virusa je maraton, a ne sprint", zaključila je Von der Leyen\nEvropska unija pomjerila je svoj ciljni datum vakcinacije protiv COVID-19 za tri mjeseca, objavila je u srijedu predsjednica Evropske komisije Ursula von der Leyen, javlja Anadolu Agency (AA)\n“Cilj bloka je sada vakcinisati 70 posto odrasle populacije do kraja ljeta umjesto do početka”, rekla je Ursula von der Leyen u Evropskom parlamentu.\nPriznala je da je EU “kasnila s odobravanjem vakcina” i bila “previše optimistična u pogledu masovne proizvodnje i blagovremene isporuke”.\nOsvrćući se na prepirke s proizvođačima vakcina zbog odgađanja isporuka, Von der Leyen je navela da je EU “podcijenila teškoće u proizvodnji”, jer “nije moguće preko noći uspostaviti masovnu proizvodnju.”\nIstakla je da “ne namjeravamo ograničavati kompanije koje poštuju ugovore proizvođača vakcina s EU-om”, te podsjetila proizvođače da evropski blok insistira na svom dijelu.\nEvropska unija, s 450 miliona stanovnika, potpisala je ugovore o kupovini sa šest kompanija – Pfizer-BioNTech, Moderna, AstraZeneca, CureVac, Johnson&Johnson i Sanofi/GlaxoSmithKline – za oko 2,3 milijarde doza vakcina.


Protestovalo oko 200 radnika Fabrike hartije : Nadlanu.com\nProtestovalo oko 200 radnika Fabrike hartije\nObjavljeno 26. maja 2011. / 15:08:16\nČAČAK, 26. maja 2011. (Beta) - Oko 200 radnika privatne fabrike hartije "Božo Tomić" u Čačku, u kojoj je proizvodnja prekinuta pre dva meseca, protestovalo je u četvrtak u krugu fabrike zahtevajući da ona ponovo počne sa radom kao i poništenje privatizacije.\nObezbedjenje fabrike nije dozvolilo brojnim novinarskim ekipama da udju u fabriku, što je izazvalo revolt radnika, a posle 40-ak minuta od početka protesta došla je i policija koja je prekinula svadju izmedju radnika i obezbedjenja.\nPredsednik Samostalnog sindikata fabrike Miloš Tripković rekao je novinarima da je proizvodnja u toj fabrici prekinuta krajem marta zbog nedostatka sirovina, da je isključena struja zbog velikih dugovanja i da im preti i isključenje vode zbog neplaćenih računa.\nTripković je dodao da je račun fabrike blokiran i da su prema podacima Sindikata ukupna dugovanja fabrike, čiji je vlasnik bugarska kompanija "Čestim" oko 1,3 milijarde dinara, od čega je oko 600 miliona dinara dug fabrike prema drugim firmama koje su takodje u vlasništvu Čestima. Prema njegovim rečima, u fabrici je zaposleno 287 radnika, čija je prosečna plata oko 24.000 dinara.\nFabriku hartije je 2007. godine na aukciji kupila bugarska kompanija Čestim za 90,9 miliona dinara, koja je prema podacima fabričkog sindikata u Srbiji kupila ukupno 12 firmi, od kojih je u 10 poništena pivatizacija. Od tada do danas u fabrici je promenjeno sedam direktora, a tenutno fabrika nema direktora već vršioca dužnosti, čije ime većina radnika ne zna.


Vučić:U Novom Pazaru 16 odsto ljudi preminulo manje u junu i julu nego u istom periodu prošle godine | Novinska agencija Beta\nPOLITIKA | 26.07.2020 12:00 > 26.07 12:00\nVučić:U Novom Pazaru 16 odsto ljudi preminulo manje u junu i julu nego u istom periodu prošle godine\nPredsednik Srbije Aleksandar Vučić izjavio je danas da je u Novom Pazaru u periodu juna i jula ima 16 odsto manje preminulih ljudi nego u istom periodu prošle godine.\nVučić je kazao novinarima posle obilaska pripadnika 15. tenkovskog bataljona Vojske Srbije u kasarni "Boško Palkovljević Pinki" u Sremskoj Mitrovici da u celoj Srbiji u prvoj polovini godine ima manje preminulih nego u istom periodu prošle godine, jer, kako je naveo, ljudi se više paze.\nGovoreći o visokom broju zaraženih korona virusom, predsednik je naveo da je stanje nešto bolje krajem ove nedelje nego početkom nedelje i izrazio uverenje da će se tokom naredne nedelje smanjiti broj zaraženih jer, kako je kazao, nije bilo skupova od dve do tri hiljade ljudi.\nUpitan o izjavi premijera Kosova Avdulaha Hotija da će sa medjunarodnim partnerima nastaviti da lobira za članstvo u medjunarodnim organizacijama, Vučić je rekao da reč Albanaca iz Prištine ne znači ništa, kao ni njihov potpis na zajednicu srpskih opština niti njihova reč data specijalnom izaslaniku predsednika SAD Ričardu Grenelu.\n"Mnogi su se iznenadili kako niko ne reaguje iz medjunarodne zajednice, ni iz Amerike ni iz Evropske unije. Nisam se uopšte iznenadio, ne zato što su oni oduševljeni time već zato što je za sve njih potpuno normalno da Albanci traže dodatna priznavanja za sopstvenu nezavisnost i dodatna članstva u medjunarodnim organizacijama", rekao je on.\nPrema njegovim rečima, Srbija mora da pokuša da očuva mir i stabilnost i da pokazujemo da smo pouzdan partner i da želimo mir i želimo kompromis.\n"Mi ćemo sada da sačekamo da vidimo prvu organizaciju u koju oni žele da se učlane ili da vidimo neku zemlju koja želi da prizna nezavisnost Kosova. U danu kada bilo šta od toga saznamo, ukoliko ih ne umire njihovi mentori mi ćemo nastaviti sa svojom akcijom povlačenja priznanja", kazao je Vučić i dodao da "obećava" da će Srbija biti "petostruko uspešnija nego oni u akciji priznavanja Kosova".\nVučić je rekao da sve što oni rade unosi dodatni nemir i nesigurnost i time uvodi ceo region u apsolutnu nestabilnost.\nOn je kazao da se dijalog mora nastaviti, ali da "ne zna o čemu prištinski zvaničnici žele da razgovaraju".


Plastični rov sa kamionskim opterećenjem nosivosti i DIBt®-akreditacija - INTEWA GmbH Aachen\nHome » Proizvodi » DRAINMAX » Inovacija » Plastični rov sa kamionskim opterećenjem nosivosti i DIBt®-akreditacija\nPlastični rov sa kamionskim opterećenjem nosivosti i DIBt®-akreditacija\nDRAINMAX-infiltracioni tunel je bio prvi ikada koji je u Nemačkoj dobio tehničko odobrenje nemačkog Instituta za građevinarstvo Instituts für Bautechnik DIBt®. Kapacitet ovog tunela da izdrži dugotrajno opterećenje je verifikovano sa minimalnim radnim vekom od 50 godina. Planeri, projektanti razvoja, proizvođači i trgovci su ostvarili dobit od tog odobrenja u jednakoj meri.\nGeometrija tunela se već koristila tokom istorijskih razdoblja u brojnim građevinama još od antičkih vremena. Kompanija INTEWA takođe koristi geometriju tunela i njegovu čvrstu konstrukciju u projektovanju DRAINMAX-tunela proizvedenog od HDPE-plastične mase (polietilen visoke gustine) koja se može reciklirati.\nU nameri da se ovo ostvari i kao dodatak brojnim praktičnim instalacionim testovima, kompleksna testiranja kvaliteta i opterećenja su izvedena od strane DIBt®-Instituta. U ovim testovima, analizirani su i praćeni kvalitet materijala, kao i kratkotrajna i dugotrajna izdržljivost komponenti. DIBt®-odobrenje za DRAINMAX-infiltracioni tunel 60 pruža maksimalnu sigurnost i sertifikat kvaliteta za trgovce, inženjere, građevinske kompanije i korisnike.


Dan online - Regioni: U fokusu upravljanje otpadom - 2015-06-11\nRegioni U BIJELOM POLJU ODRŽANA JAVNA RASPRAVA U fokusu upravljanje otpadom\nBIJELO POLjE - U organizaciji Ministarstva održivog razvoja i turizma, juče je u Bijelom Polju održana javna rasprava o nacrtu državnog plana upravljanja otpadom za period 2015./ ‘20. godina i o nacrtu izvještaja o strateškoj procjeni uticaja na životnu sredinu. Predstavljene su strategije i specifični ciljevi ovih dokumenata.\n-Crna Gora, kao kandidat za članstvo u EU, ima obavezu da uspostavi funkcionalan integrisani sistem upravljanja otpadom i, prema ocjeni Evropske komisije, taj cilj se smatra jednim od prioritetnih na putu pridruživanja. U cilju uspostavljanja takvog sistema, Crna Gora je proteklih godina usvojila osnovni Zakon o upravljanju otpadom i set odgovarajućih podzakonskih akata, čime je uspostavljen solidan pravni okvir za nacionalni sistem upravljanja otpadom. Očekuje se da će ovaj set propisa biti upotpunjen propisima koji trenutno nedostaju, ali i da će vremenom biti usklađivan sa svim izmjenama koje se budu dešavale na nivou EU. Kao osnov za uspostavljanje sistema upravljanja otpadom, zakon predviđa izradu nacionalne strategije i državnog plana upravljanja otpadom, kojima bi se definisao planirani sistem, ali i svi ciljevi, mjere i aktivnosti koje je neophodno ostvariti i preduzeti da bi do njegovog uspostavljanja došlo. Budući da je period za koji je bio izrađen prethodni set strateških dokumenata istekao i da je neophodno izraditi i usvojiti novi, javila se potreba za preispitivanjem prethodno planiranih i ostvarenih ciljeva i sagledavanjem trenutnih tendencija, potreba i mogućnosti Crne Gore kada je upravljanje otpadom u pitanju, kazao je Nebojša Koprivica iz Direkcije za upravljanje otpadom.\nPredstavnik Ministarstva održivog razvoja i turizma Igor Ivanović kazao je da će nakon Bijelog Polja javna rasprava o ovim nacrtima biti organizovana u Baru i Podgorici.


Rab :: Raspisan novinarski konkurs za nagradu ,,Dr Marko Mladenović"\nRaspisan novinarski konkurs za nagradu ,,Dr Marko Mladenović"\nNagrada se dodeljuje za medijske priloge koji pokreću i motivišu društvo i pojedince u borbi protiv bele kuge i depopulacije.Rok za dostavljanje radova je 21. oktobar.\nOrganizatori Drugog medijskog foruma ,,Dr Marko Mladenović” Topola raspisali su konkurs za nagradu ,,Dr Marko Mladenović” za medijski doprinos u borbi protiv bele kuge i depopulacije. Nagrada se dodeljuje za medijske priloge objavljene u štampanim, elektronskim i onlajn medijima koji pokreću i motivišu društvo i pojedince u borbi protiv bele kuge i depopulacije.\nNa konkurs mogu biti prijavljeni novinarski radovi objavljeni u period od 1. oktobra 2018. godine do 30. septembra 2019. godine. Ove godine radove će ocenjivati žiri u sastavu: dr Zoran Jevtović, redovni profesor Filozofskog fakulteta u Nišu, dr Mirko Miletić, redovni professor Fakulteta za kulturu i medije u Beogradu i Aleksandar Avramović, novinar.\nTri ravnopravne nagrade (plaketa i novčana nagrada u iznosu od 15.000 dinara) biće dodeljene 8.novembra na Drugom medijskom forumu u Topoli, a koji je podržan od Ministarstva kulture i informisanja.\nRadove treba poslati na mejl: ifm@hotmail.rs ili poštom na adresu: Medijski forum, Beogradska 26, 34310 Topola, sa naznakom - Za nagradu ,,Dr Marko Mladenović”. Rok za dostavljanje radova je 21. oktobar.\nProf. dr Marko Mladenović bio je profesor Pravnog fakulteta i Fakulteta političkih nauka u Beogradu na predmetima porodično pravo i sociologija porodice i društvenu zaštitu porodice. Bio je direktor Instituta za socijalnu politiku i Instituta za pravne i društvene nauke Pravnog fakulteta. Učestvovao je u osnivanju Defektološkog fakulteta i smera za socijalni rad i socijalnu politiku na Fakultetu političkih nauka u Beogradu.


Građani javljaju policiji ko vrijeđa i huška na društvenim mrežama - Vijesti.me\nUpravi policije u najvećoj mjeri pomažu savjesni građani koji dostavljaju sporne objave i statuse a koje uoče na društvenim mrežama, kao i medijskim on-line portalima. Takođe, određeni broj prijava službenicima Uprave policije dostavljaju i lica kojima su prijetnje, kroz društvene mreže, direktno upućene“, objasnila je Uprava policije Edit\n21153 pregleda 376 komentar(a)\nZa uvredu direktora policije 500 eura: Veljović sa saradnicima (Foto: Boris Pejović)\nŽeljka Vučinić 22. februar 2020, 08:39\nPolicija pomno prati ko na društvenim mrežama kritikuje državu i njene zvaničnike, a u tom poslu im pomažu i građani.\nKomentari događaja i osoba, koji se uglavnom tiču događaja koji su posljedica usvajanja Zakona o slobodi vjeroispovijesti, i objavljeni na Fejsbuku, koštali su pritvora i novca više osoba posljednjih mjesec dana.\n„Upravi policije u najvećoj mjeri pomažu savjesni građani koji dostavljaju sporne objave i statuse, a koje uoče na društvenim mrežama kao i medijskim on-line portalima. Takođe, određeni broj prijava službenicima Uprave policije dostavljaju i lica kojima su prijetnje, kroz društvene mreže, direktno upućene“, piše u odgovoru Uprave policije.\nOni su prethodno u saopštenju poručili da motre šta se objavljuje na društvenim mrežama.\nNikšićanin Milija Goranović je krajem januara kažnjen sa 500 eura, zbog toga što je direktora policije Veselina Veljovića nazvao “prdnjavom”.\nKoordinator partije Alternativa, Vesko Pejak, je zbog objave na Fejsbuku pod naslovom „Biće rata” bio osumnjičen za izazivanje panike i nereda.\nPost Veska Pejaka zbog koga je kažnjen(Foto: Printscreen)\nSudija mu je, nakon saslušanja, odredio zadržavanje do 72 sata, pa je iz pritvora pušten sjutradan da se brani sa slobode.\nBeranac M.R. je krajem januara uhapšen zbog prijetećih poruka koje je putem društvene mreže uputio komandiru Stanice policije Centra bezbjednosti Nikšić, Darku Mađariću. Tada je iz Uprave policije saopšteno da je M.R. u spornom komentaru pozvao na likvidiranje Mađarića i njegove porodice.\nSredinom januara, uhapšen je N.P. (23) iz Kotora zbog sumnje da je preko jedne društvene mreže prijetio Adrijanu Vuksanoviću, predsjedniku Hrvatske građanske inicijative (HGI) i poslaniku u Skupštini Crne Gore.\nNa pitanje „Vijesti“ ko im pomaže u praćenju objava na društvenim mrežama, iz Uprave policije su odgovorili da to u najvećoj mjeri čine građani, dok Nacionalni CIRT tim (Direkcija za informatičku bezbjednost i odgovor na kompjuterske incidente) uklanja sporne profile i sadržaje koji se nalaze na internetu.\nNaveli su da su u dosadašnjem radu ostvarivali saradnju sa Ministarstvom javne uprave – CIRT timom, radi uklanjanja spornih profila i sadržaja koji se nalaze na internetu.\n„Saradnja ove dvije institucije se odnosi i na objave/postove neprimjerenog sadržaja koji su od stane nadležnih tužilaca kvalifikovani kao krivična djela“, navode iz policije.\nSavremenu opremu koju je ranije predstavio, u ove namjene nije koristio ni Digitalni forenzički centar (DFC), koji je, kako piše na njihovom sajtu, projekat Atlantskog saveza Crne Gore.\nDirektor Atlantskog saveza, Savo Kentera, kazao je “Vijestima” da svoja istraživanja, putem saopštenja, dijele javno sa svima i da ih može koristiti bilo ko, ali da im do sada takva istraživanja policija nije tražila.\nDigitalni forenzički centar, kako piše na njihovom sajtu, postoji sa ciljem suzbijanja problema dezinformacije i lažnih vijesti, kao i smanjenja problema digitalne i medijske (ne)pismenosti kroz događaje, radionice i predavanja koja će podići svijest o ovim problemima.\nCIRT ne prati postove, samo ih uklanja\nIz CIRT-a Ministarstva javne uprave, “Vijestima” je odgovoreno da praćenje postova na društvenim mrežama nije u njihovoj nadležnosti i da u prethodnom periodu nije bilo prijava po ovom pitanju.\n“Nacionalni CIRT predstavlja centralnu kontakt tačku na nacionalnom i međunarodnom nivou za sve računarske bezbjednosne incidente u kojima se jedna od strana u incidentu nalazi u Crnoj Gori, odnosno, ako je u me domenu ili u crnogorskom IP adresnom prostoru”, pojašnjeno je iz CIRT-a.\nNavode da preduzimaju mjere za obradu incidenata, reakciju i koordinaciju u slučaju incidenata, pripremu sigurnosnih upozorenja i savjeta svojim korisnicima i podizanje nivoa svijesti i edukaciju korisnika.\nCIRT, kako navode, nije zadužen za operativno rješavanje problema i brigu o sigurnosti pojedinih sistema, kažnjavanje problematičnih korisnika, arbitražu u sporovima osim na zvanični zahtjev nadležnog državnog organa i pokretanje krivičnih prijava.


Vijadukt u Rogamima će biti završen do kraja maja | Zvanični sajt kompanije Bemax Zvanični sajt kompanije Bemax\nRadovi na starom putu Podgorica-Danilovgrad intenzivirani su i biće završeni u narednih pet-šest mjeseci, dok će vijadukt biti u funkciji do kraja maja, saopšteno je danas iz Glavnog grada, nakon što su gradonačelnik Podgorice Ivan Vuković, predsjednica Opštine Danilovgrad Zorica Kovačević, direktor Uprave za saobraćaj Savo Parača i direktor kompanije Bemax Veselin Kovačević obišli gradilište.\nVuković je istakao da je rekonstrukcija starog puta prema Spužu, odnosno Danilovgradu, vrijedna više od tri miliona eura, jedan od značajnijih infrastrukturnih projekta koji se trenutno realizuje u Podgorici.\n“Nažalost, imali smo dosta problema sa rješavanjem imovinskih odnosa i to pokazuje koliko je realizacija ovakvih projekta zahtjevna. Nekad prosto ne pomažu ni novac, ni dobar projekat, ni kvalitetan izvođač kojeg imamo, u ovom slučaju, radi se o kompaniji Bemax. Međutm, zahvaljujući predanom radu kolega iz Uprave za saobraćaj, većina ove trase je u tom smislu očišćena, tako da će ljudi iz Bemaxa, osim završetka radova na najkompleksnijem objektu u sklopu ovog projekta, a to je vijadukt koji će biti gotov u narednih mjesec dana, moći da intenziviraju radove i na samoj trasi”, rekao je on.\nKazao je da očekuje da ćemo, ako sve bude išlo po planu, u narednih pet ili šest mjeseci imati potpuno novu saobraćajnicu koja nije bulevarskog tipa.\n“Dakle, to je saobraćajnica sa dvije trake i sa trotoarom sa jedne strane najvećom dužinom, ali ako gledamo značaj, kako za glavni grad, tako i za Danilovgrad. Imajući u vidu koliko ljudi svakodnevno i sada koristi tu saobraćajnicu, kao i činjenicu da mnogo đaka putuje i koristi ovaj put svakoga dana, moglo bi se reći da ona nije manje značajna od bulevara koji se trenutno grade na teritoriji Podgorice i zato sam ja danas veoma zadovoljan”, zaključio je Vuković.\nPredsjednica Opštine Danilovgrad rekla je da je izuzetno zadovoljna što može da pošalje poruku sugrađanima da će za nekih pet mjeseci put biti završen, jer je to jedan od najčešćih zahtjeva Danilovgrađana.\n“Dugo smo ga čekali, ali zahvaljujući podršci Vlade Crne Gore i Glavnog grada, Direkciji za saobraćaj mi danas imamo priliku da konstatujemo da se radovi realizuju veoma intenzivno, da će se pojačati od iduće nedjelje, a vijadukt će biti u funkciji do kraja maja, što će rasteretiti dio puta ka Vranjskim njivama i put ka Danilovgradu”, istakla je Kovačević.\nParača je kazao da je ta dionica duga pet kilometara, a do sada je završen najveći objekat na ovoj trasi – vijadukt.\n“Na ovom gradilištu smo imali dosta problema, morali smo rješavati komplikovane imovinske odnose što nam je oduzelo određeno vrijeme, ali htjeli smo da budemo korektni prema mještanima ovog područja, da nađemo zajednički jezik sa njima i isplatimo ono što im po zakonu pripada. U velikom procentu imovinski odnosi su riješeni, stvorili smo neophodne uslove za nesmetan rad izvođača. Nadam se, s obzirom na lijepo vrijeme, da ćemo do septembra ovaj objekat dovesti do kraja. Siguran sam da će građani Rogama, Spuža, Danilovgrada i Podgorice biti zadovoljni ovim dijelom puta. Uprava za saobraćaj negdje u dobrom dijelu prioriteta ima glavni grad, s obzirom na značaj i ozbiljno saobraćajno čvorište u Crnoj Gori”, istakao je Parača.\nOn je podsjetio da pored izgradnje ovoga puta, Uprava radi na mnogim drugim projektima.\n“Raspisali smo tender na relaciji Komanski most – Danilovgrad, gdje će se graditi moderna savremena saobraćajnica sa četiri trake u vrijednosti od 25 miliona eura. Sada smo u završnoj fazi pripreme za tender dijela puta od cetinjskih semafora do Komanskog mosta. Na prvom dijelu, prema Danilovgradu smo dobili izvođača radova- kompaniju Bemax”, naveo je.\nTakođe, u završnoj su fazi izgradnje jednog dijela bulevara prema Tuzima i on se nadam da će u narednih desetak dana ta saobraćajnica biti gotova.\n“U dogovoru sa Glavnim gradom i Ministarstvom saobraćaja, uskoro bi trebalo raspisati tender za jedan dio bulevara na Zlatici koji bi trebalo uraditi i ući u susret otvaranju autoputa. Još jedno veliko gradilište na teritoriji glavnog grada je izgradnja nove saobraćajnice prema Cijevni Zatrijebačkoj dužine 17 km u vrijednosti od 9 miliona eura. Mislim da ćemo do jeseni imati jednu izuzetno lijepu saobraćajnicu koja će put dovesti do same granice sa Albanijom. Sa Glavnim gradom imamo i više nego dobru saradnju, dosta operativno rješavamo probleme i nadam se da ćemo u narednom periodu predati još mnogo novih saobraćajnica na korišćenje građanima Podgorice i Crne Gore“, zaključio je Parača.\nDirektor Bemaxa Veselin Kovačević izjavio je da je ta kompanija do sada uradila nadvožnjak, jednu komplikovanu i kompleksnu konstrukciju.\n“Ovih dana su stvoreni uslovi, odnosno realizovana je eksproprijacija za nastavak radova do Spuža. Očekujemo da ćemo, kao i do sada, prije roka u nekih pet mjeseci iako je rok šest mjeseci odraditi ovaj posao uspješno”, poručio je Kovačević.\n« Izgradnja centralnog stuba na mostu preko Morače\nPodgorica dobila moderne terene za košarku i basket »


KONTINUITET DOBRE SARADNJE - Prezentacija rada JKP i poseta Reciklažnom Centru\nU sali za prezentacije PSS Sombor, sekretari MZ su se upoznali sa strukturom, organizacijom poslova i delatnostima koje JKP obavlja za korisnike na teritoriji Grada Sombora, sa težištem na organizaciji sistema sakupljanja ambalažnog i reciklažnog otpada u Mesnim Zajednicama.\nNovi način sakupljanja i transporta ambalažnog otpada, iziskuje i novu organizaciju, a ključnu ulogu takvog sistema imaju sekretari MZ, kao i Odluke njihovih Saveta o izboru varijante i načina sakupljanja ambalažnog otpada. Zaključak do koga se došlo, je da ni jedna Mesna Zajednica nema istu ideju i način organizacije ove kampanje na svojoj teritoriji, što je logično, jer su lokalni uslovi različiti. Rezultati će uskoro pokazati čiji je izbor bio najbolji, a neposrednu pomoć i podršku će svima pružati stručni radnici JKP „Čistoće“ Marija Elez i Boro Kosanović.\nNakon prezentacije postavljana su brojna pitanja iz delatnosti JKP koja su posredno i neposredno vezana za život i rad gradskih i seoskih Mesnih Zajednica.\nTokom obilaska Reciklažnog centra, sekretari su se konkretno mogli upoznati sa načinom selekcije ambalažnog i reciklažnog otpada i kompletnim tokom proizvodnje, a nakon toga druženje je nastavljeno u bungalovu na Velikom Bačkom kanalu.\nOvakvi sastanci sa sekretarima MZ su i ranije bili jedna od aktivnosti u radu JKP „Čistoće“, a uvažavanje uloge i zadataka koje imaju u delatnostima JKP, samo je primer dobre prakse koju će naše preduzeće i ubuduće nastaviti.\nKampanja „Reciklaža nije blamaža“\nANALIZA KOLIČINA I SASTAVA KOMUNALNOG OTPADA\nPromena rasporeda „Meseca čistoće“